**BAP PO04/F4**

**(Model)**

**CONTRACT de lucrări**

***Branșament camere video la punctele de colectare a deșeurilor pe raza municipiului Slatina***

**Preambul**

Încheiat în baza cumpărării directe inițiată prin referatul de necesitate nr. **18634/21.02.2024**, invitației de participarenr.**\_\_\_\_\_\_\_\_\_\_\_\_\_\_\_,** ofertei **nr. \_\_\_\_\_\_\_\_\_\_\_\_\_\_\_\_\_\_\_\_\_\_** și adresei de comunicare a rezultatului nr. **\_\_\_\_\_\_\_\_\_\_\_\_\_\_\_\_.**

***1. Părțile contractate***

În temeiul Legii nr.98/2016 privind achizițiile publice și H.G. nr. 395/2016 pentru aprobarea normelor metodologice de aplicare a prevederilor referitoare la atribuirea contractului de achiziție publică/acordului-cadru din Legea nr.98/2016 privind achizițiile publice, s-a încheiat prezentul contract de execuție lucrări,

**între**

**Municipiul Slatina**, cu sediul în Slatina, strada **Mihail Kogălniceanu nr.1**, telefon **0249/439377**, fax **0249/439336**, codul fiscal **4394811**, cont **RO67TREZ24A705000710130X** deschis la **Trezoreria municipiului Slatina**, reprezentată prin **primar Constantin Stelian Emil MOȚ**, și **Alin Calotă Sălcianu** **Director general Direcția Generală Economică**, în calitate de **achizitor**,

**și**

**S.C. ..................** cu sediul în **.................** strada ............, nr.............., județul ................... telefon ............. fax ………..... număr de înmatriculare ................ cod fiscal ............................ cont ............................. deschis la Trezoreria ...................... reprezentată prin ............................ având funcția de \_\_\_\_\_\_\_\_\_\_\_\_\_\_, în calitate de **contractant**,

***2. Definiții***

În prezentul contract următorii termeni vor fi interpretați astfel:

1. ***contract*** – prezentul contract și toate anexele sale;
2. ***contract de achiziție publică*** - contractul cu titlu oneros, asimilat, potrivit legii, actului administrativ, încheiat în scris între unul sau mai mulți operatori economici și una ori mai multe autorități contractante, care are ca obiect execuția de lucrări, furnizarea de produse sau prestarea de servicii;
3. ***contract de achiziție publică de lucrări*** - contractul de achiziție publică care are ca obiect: fie exclusiv execuția, fie atât proiectarea, cât și execuția de lucrări în legătură cu una dintre activitățile prevăzute în caietul de sarcini; fie exclusiv execuția, fie atât proiectarea, cât și execuția unei construcții; fie realizarea, prin orice mijloace, a unei construcții care corespunde cerințelor stabilite de achizitor care exercită o influență determinantă asupra tipului sau proiectării construcției;
4. ***achizitor și contractant*** - părțile contractante, așa cum sunt acestea numite în prezentul contract;
5. ***contractant*** – orice persoană fizică sau juridică, de drept public sau drept privat, sau grup ori asociere de astfel de persoane, care oferă în mod licit pe piață executarea de lucrări și/sau a unei construcții ori prestarea de servicii, inclusiv orice asociere temporară formată între două ori mai multe dintre aceste entități, responsabilă cu realizarea obiectului contractului;
6. ***achizitor*** - achizitorul serviciilor de proiectare și al lucrărilor executate în baza contractului, precum și succesorii legali ai acestuia. Achizitor are același înțeles cu achizitor în înțelesul legislației achizițiilor;
7. ***diriginte de șantier*** - operator economic sau echipă din cadrul achizitorului, desemnat de către achizitor. Dirigintele de șantier are atribuțiile tehnice, financiare și contractuale stabilite în condițiile contractuale. Dirigintele de șantier este nominalizat sau notificat contractantului de către achizitor. Dirigintele de șantier are în echipa sa diriginți de șantier autorizați, potrivit prevederilor legii, și orice alte persoane pentru îndeplinirea rolului său;
8. ***subcontractant***/subantreprenor - orice operator economic care nu este parte a unui contract de achiziție publică și care execută anumite părți ori elemente ale lucrărilor/serviciilor, răspunzând în fața contractantului de organizarea și derularea tuturor etapelor necesare în acest scop. Punerea la dispoziție a unui utilaj sau furnizarea de materiale/bunuri în cadrul unui contract de achiziție publică nu este considerată subcontractare în sensul prezentei legi;
9. ***prețul contractului*** – prețul plătibil contractantului de către achizitor, în baza contractului, pentru îndeplinirea integrală și corespunzătoare a tuturor obligațiilor sale, asumate prin Contract;
10. ***amplasamentul lucrării*** *–* locul unde contractantul execută lucrarea;
11. ***forța majoră***– reprezintă o împrejurare de origine externă, cu caracter extraordinar, absolut imprevizibilă și inevitabilă, care se află în afara controlului oricărei părți, care nu se datorează greșelii sau vinei acestora și, care face imposibilă executarea și, respectiv, îndeplinirea contractului; sunt considerate asemenea evenimente: războaie, revoluții, incendii, inundații sau orice alte catastrofe naturale, restricții apărute ca urmare a unei carantine, embargou, enumerarea nefiind exhaustivă, ci enunțiativă. Nu este considerat forță majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligațiilor uneia din părți;
12. ***zi***– zi calendaristică; ***an*** - 365 zile.
13. ***standarde*** – standardele, reglementările tehnice sau altele asemenea prevăzute în Caietul de sarcini și în propunerea tehnică;
14. ***ordin administrativ*** – orice instrucțiune sau ordin emis de către achizitor/diriginte de șantier pentru contractant;
15. ***act adițional*** – document ce modifică termeni și/sau condiții ale contractului de prestări servicii;
16. ***conflict de interese*** – orice eveniment care influențează capacitatea contractantului de a exprima o opinie profesională, obiectivă și imparțială sau care îl împiedică pe acesta, în orice moment să acorde prioritate intereselor achizitorului sau interesului public al Proiectului, orice motiv în legătură cu posibile contracte în viitor sau în conflict cu alte angajamente, trecute sau prezente, ale contractantului. Aceste situații sunt de asemenea aplicabile oricăror subcontractanți, salariați și experți acționând sub autoritatea și controlul contractantului pentru a defini conflictul de interese;
17. ***despăgubire*** – suma, neprevăzută expres în prezentul contract, care este acordată de către instanța de judecată sau este convenită de către părți cu titlul de dauna plătibilă părții prejudiciate, în urma încălcării contractului de lucrări de către cealaltă parte;
18. ***penalitate contractuală*** – despăgubirea stabilită în Contract ca fiind plătibilă de către una dintre părțile contractante către cealaltă parte în caz de neîndeplinire a obligațiilor din contract;
19. ***sector de lucrare*** – obiect de construcție, parte a obiectivului de investiție cu funcționalitate distinctă în cadrul ansamblului acestuia;
20. ***termen*** – perioadă din Contract care începe să curgă din ziua următoare emiterii actului sau producerii evenimentului care reprezintă momentul de început al perioadei respective și care se împlinește în momentul limită stabilit de părți în Contract. În cazul în care ultima zi a termenului se împlinește într-o zi nelucrătoare, termenul va expira la sfârșitul următoarei zile lucrătoare;
21. ***garanția de participare*** – suma de bani care se constituie de către contractant în favoarea achizitorului în scopul de a-l proteja pe acesta față de riscul unui eventual comportament necorespunzător al contractantului pe întreaga perioadă până la încheierea contractului de achiziție publică;
22. ***garanția de bună execuție*** – suma de bani care se constituie de către contractant în favoarea achizitorului în scopul asigurării acestuia de îndeplinirea de către contractant a obiectului Contractului cantitativ, calitativ și în perioada stabilită prin Contract;
23. ***garanția acordată lucrărilor*** – perioada de timp cuprinsă între data încheierii Procesului Verbal de Recepției încheiat de părți la terminarea lucrărilor și data încheierii Procesului Verbal de Recepției finale a lucrărilor;
24. ***durată contract*** – intervalul de timp în care prezentul contract produce efecte, respectiv de la data intrării în vigoare a contractului și până la epuizarea convențională, legală sau stabilită de instanța de judecată a oricărui efect pe care îl produce. Durata contractului este egală cu durata de prestare a serviciilor și executare a lucrărilor, dacă aceasta din urmă este neîntreruptă. Durata contractului este mai mare decât durata reală de prestare a serviciilor și executare a lucrărilor, dacă aceasta din urmă se întrerupe, din orice motiv, caz în care durata contractului cuprinde și intervalele de timp în care execuția serviciilor și lucrărilor este suspendată sau prelungită.
25. ***durata de execuție*** – durata efectivă de execuție a lucrărilor, care nu trebuie să fie mai mare decât durata contractului și care este stabilită de părți conform prezentului contract;
26. ***personalul achizitorului*** – dirigintele de șantier, reprezentanții săi și tot restul personalului, forța de muncă și alți angajați ai dirigintelui de șantier sau ai achizitorului și oricare alt personal notificat contractantului, de către achizitor sau diriginte de șantier, ca personal al achizitorului;
27. ***perioada de notificare a defecțiunilor*** – perioada de timp cuprinsă între momentul identificării defecțiunii și momentul transmiterii către contractant a notificării privind defecțiunile apărute la lucrări sau sectoare de lucrări (după caz) în perioada ce garanție acordată lucrărilor;
28. ***suspendare*** – perioada în care executarea contractului se întrerupe temporar, conform clauzelor prezentului contract, perioada ce nu se socotește la calculul termenului pentru care s-a încheiat contractul;
29. ***sistarea lucrărilor*** – perioada limitată de timp în care părțile sistează executarea lucrărilor ce fac obiectul Contractului conform clauzelor prezentului contract.

***3. Interpretare***

**3.1** În prezentul contract, cu excepția unei prevederi contrare, cuvintele la forma singular vor include forma de plural și vice versa, acolo unde acest lucru este permis de context.

**3.2** Termenul “zi” sau “zile” sau orice referire la zile reprezintă zile calendaristice cu excepția cazurilor în care se prevede expres că sunt zile lucrătoare.

**Clauze obligatorii**

***4. Obiectul și prețul contractului***

**4.1**. Obiectul prezentului contract îl constituie prestarea serviciilor de proiectare, asistență tehnică și execuția lucrărilor în vederea implementării proiectului ***Branșament camere video la punctele de colectare a deșeurilor pe raza municipiului Slatina*,** în perioada convenită și în conformitate cu obligațiile asumate prin prezentul contract.

**4.2**. Achizitorul se obligă să plătească contractantului prețul de \_\_\_\_\_\_\_\_\_\_\_**lei fără T.V.A.** pentru executarea și finalizarea contractului de achiziție publică ***Branșament camere video la punctele de colectare a deșeurilor pe raza municipiului Slatina.*** Plata taxei pe valoare adăugată se va face la cota T.V.A. prevăzută de legislația în vigoare la data facturării.

**4.3**. Prețul convenit pentru executarea lucrărilor contractate, de **\_\_\_\_\_\_\_\_\_ lei fără TVA** se compune din:

* valoarea aferentă prestării serviciilor de elaborare proiect tehnic în sumă de **\_\_\_\_\_\_\_\_\_\_ lei fără TVA**,
* valoarea aferentă serviciilor de elaborare proiect AS BUILT în sumă de **\_\_\_\_\_\_\_\_\_\_\_\_lei fără TVA**;
* valoarea aferentă prestării serviciilor de asistență tehnică din partea proiectantului pe perioada execuției lucrărilor în sumă de **\_\_\_\_\_\_\_\_\_\_\_ lei fără TVA**,
* valoarea aferentă execuției lucrărilor investiției de bază în sumă de **\_\_\_\_\_\_\_\_\_\_\_ lei fără TVA**,
* valoarea aferentă organizării de șantier în sumă de **\_\_\_\_\_\_\_\_\_\_\_ lei fără TVA**

**5. *Durata contractului***

**5.1**. Prezentul contract intră în vigoare la data semnării lui de către ambele părți și este valabil până la îndeplinirea integrală și corespunzătoare a obligațiilor de către ambele părți, iar contractul operează valabil între părți, potrivit legii, ofertei și documentației de atribuire, de la data intrării sale în vigoare și până la epuizarea convențională sau legală a oricărui efect pe care îl produce.

**5.2.** Durata de execuție a prezentului contract este de \_\_\_\_\_\_\_\_ luni (din care \_\_\_ luni proiectare și \_\_\_ luni execuție) începând cu emiterea ordinului de începere/predarea amplasamentului.

**5.3.** Contractul încetează să producă efecte la data încheierii procesului verbal de recepție finală a lucrărilor contractate.

**6. *Documentele contractului***

***6*.1.** Documentele contractului sunt:

1. *oferta, respectiv propunerea tehnică și propunerea financiară, inclusiv clarificările din perioada de evaluare;*
2. *graficul fizic și valoric de execuție a lucrării;*
3. *acordul de asociere (daca este cazul);*
4. *dovada constituirii garanției de bună execuție;*
5. *angajamentul ferm de susținere din partea terțului susținător (dacă este cazul);*
6. *contracte de subcontractare încheiate cu subcontractanții, (dacă este cazul);*
7. *instrumentul de garantare privind returnarea avansului acordat (dacă este cazul)*
8. *instrumentul de garantare pentru constituirea garanției de bună execuție;*
9. *alte documente, după caz.*

6.2. În cazul în care, pe parcursul îndeplinirii contractului, se constată faptul că anumite elemente ale propunerii tehnice sunt inferioare sau nu corespund cerințelor prevăzute în caietul de sarcini/proiectul tehnic, prevalează prevederile caietului de sarcini/proiectului tehnic.

***7. Executarea contractului***

**7.1**. Executarea contractului începe după constituirea garanției de bună execuție, predarea amplasamentului și primirea ordinului de începere a executării contractului.

***8. Protecția patrimoniului cultural național***

**8.1.** Toate fosilele, monedele, obiectele de valoare sau orice alte vestigii sau obiecte de interes arheologic descoperite pe amplasamentul lucrării sunt considerate, în relațiile dintre părți, ca fiind proprietatea absolută a achizitorului.

**8.2.** Contractantul are obligația de a lua toate precauțiile necesare pentru ca muncitorii săi sau oricare alte persoane să nu îndepărteze sau să deterioreze obiectele prevăzute la clauza 8.1, iar imediat după descoperirea și înainte de îndepărtarea lor, de a înștiința achizitorul despre această descoperire și de a îndeplini dispozițiile primite de la achizitor privind îndepărtarea acestora. Dacă din cauza unor astfel de dispoziții contractantul suferă întârzieri și/sau cheltuieli suplimentare, atunci, prin consultare, părțile vor stabili:

1. orice prelungire a duratei de execuție la care contractantul are dreptul;
2. totalul cheltuielilor suplimentare, care se va adăuga la prețul contractului.

**8.3.** Achizitorul are obligația, de îndată ce a luat la cunoștință despre descoperirea obiectelor prevăzute la clauza 8.1, de a înștiința în acest sens organele de poliție și comisia monumentelor istorice.

***9. Modalități de plată***

**9.1.** Plata execuției contractului se face în lei, în baza facturilor emise de contractant și acceptate la plată de achizitor, după acceptatea documentelor justificative. Facturile vor fi transmise prin sistemul național privind factura electronică RO – e-Factura conform prevederilor Legii nr. 139/2022 cu modificările și completările ulterioare.

*Nota:*

*(1) În cazul unei asocieri se va menționa emitentul facturilor, respectiv liderul de asociație sau asociatul/asociații după caz, în vederea efectuării plătii către liderul de asociație sau asociat/asociați în parte.*

*(2)* *În cazul în care un subcontractant își exprimă opțiunea de a fi plătit direct, operează transferul de drept al obligației de plată către subcontractant/subcontractanți pentru partea/părțile din contract aferentă/aferente acestuia/acestora în momentul în care a fost confirmată îndeplinirea obligațiilor asumate prin contractul de subcontractare. Confirmarea îndeplinirii obligațiilor asumate se va face prin documente agreate de toate cele trei părți, respectiv achizitor, contractant și subcontractant sau de achizitor și subcontractant atunci când în mod nejustificat contractantul blochează confirmarea executării serviciilor sau lucrărilor asumate de subcontractant.*

**9.2**. Situațiile de lucrări se vor întocmi pe categorii de lucrări executate.

**9.3.** În termen de **10 zile** de la data depunerii situațiilor de lucrări de către contractant, achizitorul va transmite contractantului, dacă este cazul, motivul justificat al refuzului, acceptării la plată a acestor situații de lucrări.

**9.4.** În termen de 10 zile de la primirea unui eventual refuz justificat din partea achizitorului, contractantul este obligat să refacă situația de lucrări și documentele justificative care o însoțesc, situație în care termenul de verificare al obligațiilor curge pentru achizitor de la data transmiterii documentelor rectificate.

**9.5.** (1) Plata facturilor emise în baza contractului se va face după verificarea și confirmarea datelor înscrise în factură și în documentele însoțitoare, în termen de maxim 30 de zile de la data primirii și înregistrării acesteia la registratura achizitorului, în ordinea cronologică a înregistrării facturilor în evidența achizitorului, termen ce reprezintă scadența la plată.

(2) Factura se va emite numai după acceptarea situațiilor de lucrări și la valoarea acceptată a situațiilor de lucrări.

(3) Facturile emise și înaintate, înainte de acceptarea situațiilor de lucrări nu constituie obligație de plată pentru achizitor și vor fi restituite contractantului în termen de 5 zile de la primire.

(4) Plata se va face pe baza facturilor emise de contractant. Plata execuției se va efectua în lei.

(5) Contractantul este răspunzător de corectitudinea și exactitatea datelor înscrise în facturi și se obligă să restituie atât sumele încasate în plus cât și foloasele realizate necuvenit, aferente acestora.

Prezentarea cu date eronate sau incomplete, față de prevederile legii și ale contractului de achiziție, a facturilor spre decontare, face să nu curgă termenul de plată, dacă achizitorul sesizează contractantul despre neregulile constatate și returnează facturile în original, în termen de 15 zile de la primirea facturii. Un nou termen de plată va curge de la confirmarea de către achizitor a noilor facturi prezentate de contractant completate cu date corecte, potrivit legii și contractului.

(6) Contractantul își va redacta situațiile de lucrări respectând poziția articolelor, codul și denumirea lor conform ofertei. Situațiile de lucrări se vor întocmi pe baza măsurătorilor efectuate de către reprezentantul contractantului pentru lucrările real executate numai după ce acestea au fost confirmate de către reprezentantul achizitorului (dirigintele de șantier). Aceste măsurători se fac la terminarea lucrărilor ce devin ascunse, odată cu întocmirea procesului-verbal de recepție calitativă a lucrărilor ce devin ascunse, iar pentru celelalte lucrări care nu devin ascunse, după fiecare situație de lucrări înaintată spre verificare achizitorului/dirigintelui de șantier.

(7) În cazul calculării de penalități, factura emisă de către contractant va conține două poziții, în care prima poziție reprezintă contravaloarea lucrărilor executate conform contractului, iar cea de-a doua poziție reprezintă contravaloarea penalităților calculate de către achizitor conform art. 12.1, în roșu. Penalitățile vor fi comunicate în scris contractantului înaintea emiterii facturii de către acesta.

**9.6.** Plățile parțiale trebuie să fie făcute, la cererea contractantului, la valoarea lucrărilor executate conform contractului și potrivit modalităților contractuale de plată. Lucrările executate trebuie să fie dovedite ca atare printr-o situație de lucrări provizorii, întocmită astfel încât să asigure o verificare rapidă și sigură a lor. Din situațiile de lucrări provizorii achizitorul va putea face scăzăminte pentru servicii făcute contractantului și convenite cu acesta. Alte scăzăminte nu se pot face decât în cazurile în care ele sunt prevăzute în contract sau în concordanță cu prevederile legale.

**9.7.** Plata se face prin virament cu ordin de plată.

**9.8.** Achizitorul nu se angajează sub nicio forma la plăți în avans.

***10. Obligațiile principale ale contractantului***

**10.1**. (1) Contractantul are obligația de a **elabora DTAC - documentațiile privind avizele conform certificatului de urbanism întocmit de către achizitor, PAC - proiectul privind emiterea autorizației de construcție, PT+DDE - proiectul tehnic și detaliile de execuție, a asigura asistență tehnică, a executa, instala, testa, să finaliza și să remedia orice defecte apărute în perioada de garanție acordată** prezentului contract la obiectivul de investiții ***Branșament camere video la punctele de colectare a deșeurilor pe raza municipiului Slatina***, cu atenția și promptitudinea cuvenită, în conformitate cu prevederile legale în domeniu și cu obligațiile asumate prin prezentul contract, având în vedere propunerea tehnică și proiectul tehnic aprobat, anexe la prezentul contract.

(2) Contractantul va asigura pe de-a întregul administrarea, personalul, materialele, echipamentele, aparatura, utilajele și toate celelalte articole, provizorii sau permanente, necesare pentru a executa, finaliza și remedia orice vicii, în măsura prevăzută în contract sau așa cum se deduce rezonabil din contract.

(3) Contractantul își va asuma întreaga responsabilitate pentru conformitatea, stabilitatea și siguranța tuturor operațiunilor și metodelor de construcție în cadrul contractului.

(4) Contractantul, cu diligența necesară, va executa și va finaliza lucrările în conformitate cu prevederile contractului și instrucțiunile dirigintelui de șantier și va remedia orice defecțiuni ale lucrărilor. Lucrările executate în conformitate cu proiectul tehnic vor fi conforme cu scopul și destinația lor. Lucrările vor include orice lucrare care este necesară pentru a satisface **cerințele achizitorului** și oferta contractantului precum și toate lucrările care sunt necesare pentru asigurarea rezistenței, stabilității și siguranței în exploatare a lucrărilor (inclusiv dacă nu sunt menționate în contract).

**10.2.** Contractantul se obligă să elaboreze proiectul tehnic, să asigure asistența tehnică și să execute toate lucrările prevăzute în prezentul contract cât şi orice alte lucrări neprecizate expres prin aceste documente, dar care rezultă în mod firesc din obiectul procedurii, necesare pentru asigurarea corespunzătoare a implementării proiectului menționat.

**10.3.** Contractantul va răspunde de activitățile de proiectare aferente lucrărilor. Proiectul va fi elaborat de către personal calificat, ingineri sau alții asemenea, care corespund cerințelor achizitorului şi prevederilor legale referitoare la exercitarea acestei profesii și va fi verificat, în conformitate cu legislația în vigoare, de către specialiști verificatori de proiecte atestați pe toate domeniile. Cu excepția altor prevederi ale contractului, contractantul va prezenta achizitorului, numele și detaliile relevante ale personalului calificat, subcontractanților propuși în conformitate cu prevederile legislației achizițiilor, inclusiv referințele acestora.

**10.4.** Contractantul va garanta că el, proiectanții săi şi subcontractanții au experiența şi capacitatea necesară pentru proiectarea obiectivului. Contractantul îşi va asuma răspunderea privind disponibilitatea proiectanților de a participa la discuții cu achizitorul, în măsura convocării cu cel puțin 3 zile lucrătoare în prealabil, pentru chestiuni de derulare curentă a proiectării sau execuției și, imediat în situații de urgență.

**10.5.** Contractantul este singur și deplin responsabil pentru calitatea serviciilor de proiectare, astfel că niciun fel de cereri de modificare a prețului, generate de îndreptarea erorilor de proiectare pe parcursul executării lucrărilor necesare pentru punerea în funcțiune a obiectivului de investitii, nu vor putea fi admise.

**10.6.** Contractantul va preda achizitorului documentația tehnică, astfel cum a fost solicitată prin caietul de sarcini, documentație care va fi verificată de către achizitor, conform legislației în vigoare.

**10.7** Termenul de predare a documentației ce face obiectul prezentului contract este de **2 luni.** Contractantul va preda documentația tehnico-economică cu denumirea ***Branșament camere video la punctele de colectare a deșeurilor pe raza municipiului Slatina***, elaborată în faza proiectare în conformitate cu prevederile H.G. nr. 907/2016 *privind etapele de elaborare și conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice, cu modificările și completările ulterioare,* conform Graficului general de realizare a investiției.

**10.8.** Documentația tehnico-economică care face obiectul prezentului contract corectă și completă, se prezintă achizitorului în vederea verificării.

**10.9.** Achizitorul verifică documentația menționată la clauza 10.7 pentru a stabili conformitatea acesteia cu documentația de atribuire. Dacă elemente ale documentației tehnico-economice sunt necorespunzătoare acestea sunt corectate/revizuite de contractant pe cheltuiala sa.

**10.10.** Pentru fiecare parte a lucrărilor și exceptând situația în care consimțământul achizitorului a fost obținut:

(a) în cazul unui document al contractantului care a fost (așa cum s-a menționat) transmis achizitorului:

1. Achizitorul, va înștiința contractantul că documentul contractantului a fost avizat, cu sau fără obiecțiuni, sau că acesta nu corespunde prevederilor contractului (menționând măsura în care nu corespunde);
2. execuția unei părți a lucrărilor nu va începe până când achizitorul nu va aviza documentul contractantului;

(b) execuția unei părți a lucrărilor nu va putea începe înainte de expirarea perioadelor de verificare a tuturor documentelor contractantului, care sunt relevante pentru execuția acesteia;

(c) execuția oricărei părți a lucrărilor se va face în conformitate cu documentele contractantului avizate de achizitor în prealabil;

(d) dacă contractantul dorește să modifice un document care a fost anterior trimis pentru verificare, contractantul va înștiința imediat achizitorul. Modificările aduse se vor face numai cu acordul achizitorului. Ulterior, contractantul va trimite achizitorului documentele revizuite conform procedurii de mai sus.

**10.11.** Dacă achizitorul dispune că sunt necesare documente ale contractantului, suplimentare, contractantul are obligația de a le elabora într-un termen, de regulă, de 5 zile lucrătoare de la data solicitării.

**10.12.** Orice consimțământ, sau orice revizuire (potrivit prevederilor acestei clauze sau altor prevederi), nu va scuti contractantul de nicio obligație sau responsabilitate conform contractului.

**10.13.** În situația în care refacerea documentației tehnico-economice însumează mai mult de 30 zile lucratoare, iar refacerea documentației nu se datorează acțiunii/inacțiunii contractantului, Graficul general de realizare a investiției se reactualizează corespunzător cu acordul părților, prin act adițional. În situatia în care refacerea documentatiei a rezultat din culpa contractantului, achizitorul are dreptul sa perceapă penalități de întârziere conform clauzei 12 punctul 12.1.

**10.14.** Contractantul răspunde de îndeplinirea următoarelor obligații principale referitoare la calitatea construcțiilor:

a) precizarea prin proiect a categoriei de importanță a construcției;

b) asigurarea prin proiecte și detalii de execuție a nivelului de calitate corespunzător cerințelor, cu respectarea reglementarilor tehnice si a clauzelor contractuale;

c) prezentarea proiectelor elaborate în fata specialiştilor verificatori de proiecte atestați, precum și soluționarea neconformitătilor și neconcordanțelor semnalate;

d) elaborarea documentației tehnico-economice a instrucțiunilor tehnice privind execuția lucrărilor, exploatarea, intretinerea si reparațiile, precum și, după caz, a proiectelor de urmărire privind comportarea în timp a construcțiilor, documentația privind postutilizarea construcțiilor;

e) stabilirea, prin proiect, a fazelor de execuție determinate pentru lucrările aferente cerințelor și participarea pe şantier la verificările de calitate legate de acestea;

f) stabilirea modului de tratare a defectelor apărute în execuție, din vina proiectantului, la construcțiile la care trebuie să asigure nivelul de calitate corespunzător cerințelor, precum și urmărirea aplicării pe şantier a soluțiilor adoptate, după însușirea acestora de către specialiști verificatori de proiecte atestați, la cererea achizitorului;

g) participarea la întocmirea cărții tehnice a construcției și la recepția lucrărilor executate.

h) asigurarea asistenței tehnice, conform clauzelor contractuale, pentru proiectele elaborate, pe perioada execuției construcțiilor sau a lucrărilor de intervenție la construcțiile existente;

i) asigurarea participării obligatorii a proiectantului coordonator de proiect şi, după caz, a proiectanților pe specialități la toate fazele de execuție stabilite prin proiect şi la recepția la terminarea lucrărilor.

j) obținerea tuturor autorizațiilor, avizelor și acordurilor necesare execuției lucrărilor contractate și susținerea în fața avizatorilor a documentației depuse în vederea obținerii autorizațiilor, avizelor și acordurilor.

**10.15.** Contractantul, respectiv proiectantul obiectivului de investiții se obligă să cedeze exclusiv achizitorului dreptul de autor pentru documentația elaborată, achizitorul urmând a avea dreptul de a utiliza documentația pentru următoarele faze ale proiectului fără acordul scris al prestatorului.

**10.16.** Contractantul are obligația de a despăgubi achizitorul împotriva oricăror:

1. reclamații și acțiuni în justiție, ce rezultă din încălcarea unor drepturi de proprietate intelectuală (brevete, nume, mărci înregistrate etc.) dacă și în măsura în care acestea se datorează culpei contractantului;
2. echipamentele, materialele, instalațiile sau utilajele folosite pentru sau în legătură cu prestarea serviciilor; și
3. daune-interese, costuri, taxe și cheltuieli de orice natură, aferente, dacă și în măsura în care acestea se datorează culpei contractantului, cu excepția situației în care o astfel de încălcare rezultă din respectarea caietului de sarcini întocmit de către achizitor.

**10.17.** (1) Contractantul se obligă să execute, să finalizeze și să asigure garanția lucrărilor pentru obiectivul de investiții ***Branșament camere video la punctele de colectare a deșeurilor pe raza municipiului Slatina*,** în conformitate cu obligațiile asumate prin prezentul contract, având în vedere propunerea tehnică și proiectul tehnic aprobat, anexe la prezentul contract.

**10.18**. (1) Contractantul are obligația de a executa și finaliza lucrările, precum și de a remedia viciile ascunse, cu atenția și promptitudinea cuvenită, în concordanță cu obligațiile asumate prin contract.

(2) La începerea lucrărilor contractantul are obligația de a deține toate autorizațiile, avizele și acordurile necesare execuției lucrărilor.

(3) Contractantul are obligația de a supraveghea lucrările prin persoane calificate conform cerințelor legislative în domeniu, de a asigura forța de muncă, materialele, instalațiile, echipamentele și toate celelalte obiecte, fie de natură provizorie, fie definitive cerute de și pentru contract, în măsura în care necesitatea asigurării acestora este prevăzută în contract sau se poate deduce în mod rezonabil din contract.

(4) Contractantul are obligația de a suporta toate costurile pentru consumul de utilități precum și cel al contoarelor sau al altor aparate de măsurat necesare executării lucrărilor și organizării de șantier.

(5) Contractantul are obligația să ia toate măsurile necesare evitării deteriorării instalațiilor și rețelelor de utilități existente pe traseu, pe perioada executării lucrărilor. În caz contrar contractantul suportă toate costurile legate de remedierea avariilor provocate din culpa sa și a daunelor solicitate de deținătorii de utilități cu orice titlu a acestora, cu condiția ca aceste utilități să fie evidențiate și consemnate de către furnizorii de utilități în avizele ce au stat la baza emiterii autorizației de construcție.

(6) Contractantul este pe deplin responsabil pentru toate lucrările executate în baza propunerii tehnice și proiectului tehnic aprobat, precum si pentru conformitatea, stabilitatea și siguranța tuturor operațiunilor executate pe șantier, precum și pentru procedeele de execuție utilizate, cu respectarea prevederilor și a reglementărilor legii privind calitatea în construcții.

**10.19.** (1) Contractantul are obligația de a prezenta în maxim **5 zile lucrătoare** de la data primirii ordinului de începere al lucrărilor graficul fizic și valoric de execuție, grafic ce reprezintă parte integrantă din contractul încheiat și care are caracter obligatoriu pe toata perioada de derulare a contractului.

(2) Contractantul va transmite către achizitor înainte de începerea execuției lucrării o declarație pe proprie răspundere prin care va garanta că forța de muncă îndeplinește condițiile necesare privind pregătirea profesională, va garanta că toți angajații au încheiate contracte de muncă, cu respectarea prevederilor legale în materie, precum și că toate materialele, instalațiile, echipamentele și toate celelalte obiecte necesare îndeplinesc standardele calitative de rigoare.

**10.20.** (1) Contractantul este pe deplin responsabil pentru conformitatea, stabilitatea și siguranța tuturor operațiunilor executate pe șantier precum și pentru procedeele de execuție utilizate, cu respectarea prevederilor și a reglementărilor Legii nr.10/1995 privind calitatea în construcții, cu modificările ulterioare și și securitatea în muncă.

(2) Un exemplar din documentația contractantului va fi ținut de acesta în vederea consultării de către Inspectoratul de Stat în Construcții, precum și de către persoane autorizate de achizitor, la cererea acestora.

(3) Contractantul are obligația de a pune la dispoziția achizitorului, la termenele precizate în anexele contractului, caietele de măsurători (atașamentele) și, după caz, în situațiile convenite, desenele, calculele, verificările calculelor și orice alte documente pe care contractantul trebuie să le întocmească sau care sunt cerute de achizitor.

**10.21.** (1) Contractantul are obligația de a respecta orice ordin administrativ transmis de către dirigintele de șantier/achizitor. În cazul în care contractantul consideră că cerințele unui ordin administrativ depășesc autoritatea dirigintelui de șantier/achizitorului sau scopul contractului, contractantul va transmite o notificare motivată dirigintelui de șantier/achizitorului. În cazul în care contractantul nu transmite notificarea în termen de **5 zile** de la primirea ordinului administrativ, se va considera că contractantul acceptă ordinul administrativ ca fiind emis în mod valabil. Dirigintele de șantier/achizitorul va răspunde notificării în termen de **3 zile** și poate confirma, modifica sau anula ordinul administrativ. În cazul în care dirigintele de șantier/achizitorul nu răspunde în termen de **3 zile**, se consideră că a confirmat ordinul administrativ. Transmiterea unei notificări de către contractant nu va suspenda efectul ordinului administrativ.

(2) În cazul în care respectarea și executarea dispozițiilor prevăzute la alin.(1) determină dificultăți în execuție care generează costuri suplimentare, atunci aceste costuri vor fi acoperite pe cheltuiala achizitorului, în condițiile respectării prevederilor legale în vigoare.

(3) În îndeplinirea obligațiilor sale contractuale, contractantul va respecta legile în vigoare și se va asigura că personalul său, agenții și angajații săi respectă de asemenea aceste legi. Contractantul va despăgubi achizitorul pentru orice reclamații sau proceduri care ar putea apărea ca urmare a nerespectării de către contractant, personalul său, agenții sau angajații săi a acestor legi.

**10.22.** (1) Contractantul este responsabil de trasarea corectă a lucrărilor față de reperele date de achizitor precum și de furnizarea tuturor echipamentelor, instrumentelor, dispozitivelor și resurselor umane necesare îndeplinirii responsabilității respective.

(2) În cazul în care, pe parcursul execuției lucrărilor, survine o eroare în poziția, cotele, dimensiunile sau aliniamentul oricărei părți a lucrărilor, contractantul are obligația de a rectifica eroarea constatată, pe cheltuiala sa. Pentru verificarea trasării de către proiectant, contractantul are obligația de a proteja și păstra cu grijă toate reperele, bornele sau alte obiecte folosite la trasarea lucrărilor.

**10.23**. Pe parcursul execuției lucrărilor și remedierii viciilor ascunse, contractantul are obligația:

de a lua toate măsurile pentru asigurarea tuturor persoanelor a căror prezență pe șantier este autorizată și de a menține șantierul (atât timp cât acesta este sub controlul său) și lucrările (atât timp cât acestea nu sunt finalizate și ocupate de către achizitor) în starea de ordine necesară evitării oricărui pericol pentru respectivele persoane;

de a procura și de a întreține pe cheltuiala sa toate dispozitivele de iluminare, protecție, îngrădire, alarmă și pază, când și unde sunt necesare sau au fost solicitate de către achizitor sau de către alte autorități competente, în scopul protejării lucrărilor sau al asigurării confortului riveranilor;

de a lua toate măsurile rezonabile necesare pentru a proteja mediul pe și în jurulșantierului și pentru a evita orice pagubă sau neajuns provocate persoanelor, proprietăților publice sau altora, rezultate din poluare, zgomot sau alți factori generați de metodele sale de lucru;

în cazul în care pentru execuția corespunzătoare a lucrărilor este necesară tăierea arborilor sănătoși de pe spațiile verzi aflate pe terenurile adiacente, contractantul va solicita achizitorului să obțină avizul APM Olt pentru tăierea acelor arbori, în conformitate cu prevederile legii nr. 24/2007.

**10.24**. Contractantul este responsabil pentru menținerea în bună stare a lucrărilor, materialelor, echipamentelor și instalațiilor care urmează a fi puse în operă, de la data primirii ordinului de începere a lucrării până la data semnării procesului-verbal de recepție a lucrării.

**10.25.** (1) Pe parcursul execuției lucrărilor și al remedierii viciilor ascunse, contractantul are obligația, în măsura permisă de respectarea prevederilor contractului, de a nu stânjeni inutil sau în mod abuziv:

1. confortul riveranilor; sau
2. căile de acces, prin folosirea și ocuparea drumurilor și căilor publice sau private care deservesc proprietățile aflate în posesia achizitorului sau a oricărei alte persoane.

(2) Contractantul va despăgubi achizitorul împotriva tuturor reclamațiilor, acțiunilor în justiție, daunelor-interese, costurilor, taxelor și cheltuielilor, indiferent de natura lor, rezultând din sau în legătură cu obligația prevăzută la alin.(1), pentru care responsabilitatea revine contractantului.

**10.26**. (1) Contractantul are obligația de a utiliza în mod rezonabil drumurile sau podurile ce comunică cu sau sunt pe traseul șantierului și de a preveni deteriorarea sau distrugerea acestora de către traficul propriu sau al oricăruia dintre subcontractanții săi; contractantul va selecta traseele, va alege și va folosi vehiculele, va limita și repartiza încărcăturile, în așa fel încât traficul suplimentar ce va rezulta în mod inevitabil din deplasarea materialelor, echipamentelor, instalațiilor sau altora asemenea, de pe și pe șantier, să fie limitat, în măsura în care este posibil, astfel încât să nu producă deteriorări sau distrugeri ale drumurilor și podurilor respective.

(2) În cazul în care natura lucrărilor impune utilizarea de către contractant a transportului pe apă, atunci prevederile de la alin.(1) vor fi interpretate în maniera în care prin „drum” se înțelege inclusiv ecluză, doc, dig sau orice altă structură aferentă căii navigabile și prin „vehicul” se înțelege orice ambarcațiune, iar prevederile respective se vor aplica în consecință.

(3) În cazul în care se produc deteriorări sau distrugeri ale oricărui pod sau drum care comunică cu sau care se află pe traseul șantierului, datorită transportului materialelor, echipamentelor, instalațiilor sau altora asemenea, din culpa dovedită a Contractantului, contractantul are obligația de a despăgubi achizitorul împotriva tuturor reclamațiilor privind avarierea respectivelor poduri sau drumuri.

(4) Contractantul are obligația de a suporta toate costurile și taxele pentru căile de acces cu destinație specială și/sau temporară care îi pot fi necesare, inclusiv cele pentru accesul pe șantier. Contractantul va obține, cu riscul și pe cheltuiala sa, orice alte facilități suplimentare din afara șantierului, care îi pot fi necesare la execuția lucrărilor care fac obiectul prezentului contract. De asemenea, cheltuielile cu depozitarea molozului precum și a altor deșeuri rezultate din activitatea de construcții vor fi suportate de către contractant.

**10.27**. (1) Pe parcursul execuției lucrării, contractantul are obligația:

de a evita, pe cât posibil, acumularea de obstacole inutile pe șantier;

de a depozita sau retrage orice utilaje, echipamente, instalații, surplus de materiale, dacă acestea nu mai sunt folosite la lucrări;

de a aduna și îndepărta de pe șantier dărâmăturile, molozul sau lucrările provizorii de orice fel, care nu mai sunt necesare și de a transporta și depozita pe cheltuiala sa în depozite ecologice specializate pentru primirea acestor deșeuri.

de a reface zonele afectate de lucrările ce vor fi executate, inclusiv zonele carosabile și de a le readuce la starea inițială.

(2) Contractantul are dreptul de a reține pe șantier, până la sfârșitul perioadei de garanție, numai acele materiale, echipamente, instalații sau lucrări provizorii, care îi sunt necesare în scopul îndeplinirii obligațiilor sale în perioada de garanție.

**10.28.** Contractantul răspunde, potrivit obligațiilor care îi revin, pentru viciile ascunse ale construcției, ivite pe întreaga perioadă de garanție oferită de la recepția lucrării și, după împlinirea acestui termen, pe toată durata de existență a construcției, pentru viciile structurii de rezistență, urmare a nerespectării proiectelor și detaliilor de execuție aferente execuției lucrării, cu excepția situației în care o astfel de încălcare rezultă din respectarea proiectului sau caietului de sarcini întocmit de achizitor.

**10.29**. (1) Contractantul se obligă ca odată cu depunerea situațiilor de plată finale, să depună și documentele la zi necesare întocmirii cărții tehnice.

(2) Contractantul își va redacta situațiile de lucrări respectând poziția articolelor, codul și denumirea lor conform ofertei. Situațiile de lucrări se vor întocmi pe baza măsurătorilor efectuate de către reprezentantul contractantului pentru lucrările real executate numai după ce acestea au fost confirmate de către reprezentantul achizitorului. Aceste măsurători se fac la terminarea lucrărilor ce devin ascunse, odată cu întocmirea procesului-verbal de recepție calitativă a lucrărilor ce devin ascunse, iar pentru celelalte lucrări care nu devin ascunse, după fiecare situație de lucrări înaintată spre verificare achizitorului.

**10.30**. Contractantul are obligația să aplice și să respecte prevederile în vigoare ale legislației din domeniul sănătății și securității în muncă, precum și cele cu privire la prevenirea și stingerea incendiilor, aplicabile pentru activitatea ce formează obiectul contractului.

**10.31**. Contractantul are obligația de a desfășura activitatea ce face obiectul contractului numai cu personal angajat în condițiile legale în vigoare, iar, dacă legislația din domeniul sănătății și securității în muncă impune o anumită autorizare, să dețină și să prezinte autorizația valabilă.

**10.32**. Contractantul are obligația de a desfășura activitatea în așa fel încât să nu expună la pericol de accidentare atât lucrătorii proprii, cât și celelalte persoane participante la procedura de muncă.

**10.33**. Contractantul are obligația de a semnaliza corespunzător lucrările ce fac obiectul contractului, interzicând accesul persoanelor străine în zona șantierului (lucrării). De asemenea, contractantul este deplin răspunzător de orice accident care se poate produce de la începerea lucrării până la finalizarea acesteia, din culpa sa, atât cu lucrătorii proprii, cât și cu persoanele străine care tranzitează șantierul.

**10.34**. Contractantul are obligația de a menține în bună stare accesele, amenajările și mijloacele de protecție colectivă folosite.

**10.35**. Contractantul are obligația de a menține ordinea și curățenia în șantier și în zonele adiacente. Eliminarea deșeurilor rezultate din activitatea prestată sau proprie va fi făcută cu respectarea normelor de protecție a mediului.

**10.36**. Contractantul are obligația de a asigura toate condițiile de muncă pentru evitarea accidentelor și îmbolnăvirilor profesionale, acordând mijloace individuale și colective de protecție și va asigura examinarea medicală la angajare și periodică a personalului propriu.

**10.37**. Contractantul are obligația de a asigura și acorda echipamentul individual de protecție adecvat factorilor de risc și va urmări purtarea și folosirea acestuia de către personalul din subordine pe tot parcursul executării lucrărilor. Contractantul va verifica permanent starea echipamentelor de muncă (instalații, utilaje, scule și dispozitive) utilizate, ce trebuie să fie corespunzătoare din punct de vedere al securității și sănătății în muncă.

**10.38**. Contractantul are obligația de a comunica în scris achizitorului orice eveniment imediat după declanșare/producere. Comunicarea va fi efectuată și către autoritățile competente în domeniul securității și sănătății în muncă, în conformitate cu legislația în vigoare.

**10.39**. În cazul producerii unor accidente de muncă, din vina exclusivă a contractantului ca urmare a nerespectării prevederilor legale de securitate și a prevederilor contractuale, acesta va suporta toate consecințele ce decurg din aceasta.

**10.40.** În cazul în care contractantul constituie o asociere, consorțiu sau altă grupare formată din două sau mai multe persoane, toate aceste persoane vor fi responsabile individual și în solidar față de achizitor pentru executarea contractului și îndeplinirea obligațiilor contractuale, inclusiv în privința oricărei sume recuperabile. Aceste persoane vor notifica contractantul cu privire la liderul lor, persoană desemnată de asociere să acționeze în numele său în cadrul acestui contract și care va fi autorizată să angajeze asocierea. Prevederile acordului de asociere inclus în contract care nu sunt reglementate de condițiile contractuale nu sunt opozabile achizitorului.

**10.41.** În cazul în care contractantul a primit, în cadrul ofertei sale, susținere din partea unui terț, această susținere este demonstrată printr-un angajament ferm al acestui terț, inclus în contract. Terțul susținător se obligă față de contractant și de achizitor să ducă la îndeplinire acțiunile (inclusiv, după caz, punerea la dispoziția contractantului a unor resurse financiare, umane și/sau tehnice) sau, după caz, partea de lucrări, ce fac obiectul angajamentului ferm, inclusiv prin substituirea contractantului conform angajamentului ferm, în cazul în care contractantul nu reușește să îndeplinească obligațiile și responsabilitățile contractuale aferente activităților, situațiilor sau părții de lucrări pentru care a primit susținere de la terț. Dacă contractantul nu reușește să îndeplinească obligațiile și responsabilitățile contractuale aferente activităților, situațiilor sau părții de lucrări pentru care a primit susținere de la terț, contractantul va fi îndreptățit să notifice contractantul și terțul susținător și să solicite remedierea situației prin implicarea terțului. Terțul susținător va despăgubi achizitorul pentru orice daune, pierderi și cheltuieli suportate de achizitor în cazul în care terțul susținător nu respectă obligațiile asumate prin angajamentul ferm sau îndeplinește aceste obligații în mod defectuos.

**10.42**. **Codul de conduită**

(1) Contractantul va acționa întotdeauna loial, imparțial și ca un consilier de încredere pentru achizitor conform regulilor și/sau codului de conduită al profesiei sale, precum și cu discreția necesară. Se va abține să facă afirmații publice în legătură cu lucrările executate fără să aibă aprobarea prealabilă a achizitorului, precum și să participe în orice activități care sunt în conflict cu obligațiile sale contractuale. Nu va angaja achizitorul în niciun fel, fără a avea acordul prealabil scris al acestuia și va prezenta această obligație în mod clar terților, dacă va fi cazul.

(2) Când contractantul sau oricare din subcontractanții săi, personalul, experții sau subordonații săi se oferă să dea, ori sunt de acord să ofere ori să dea, sau dau oricărei persoane, mită, bunuri în dar, facilități ori comisioane în scopul de a determina ori recompensa îndeplinirea sau neîndeplinirea oricărui act sau fapt privind prezentul contract sau orice alt contract încheiat cu achizitorul, ori pentru a favoriza sau defavoriza orice persoană în legătură cu prezentul contract sau cu orice alt contract încheiat cu acesta, achizitorul va decide încetarea prezentului contract, fără a aduce atingerea niciunui drept anterior dobândit de contractant.

(3) Plățile către contractant aferente contractului vor constitui singurul venit ori beneficiu ce poate deriva din acesta și atât contractantul cât și personalul său salariat ori contractat, inclusiv conducerea sa și salariații din teritoriu, nu vor accepta niciun comision, discount, alocație, plată indirectă sau orice formă de retribuție în legătură cu sau pentru executarea obligațiilor din prezentul contract.

(4) Contractantul și personalul său vor respecta secretul profesional, pe perioada executării contractului, inclusiv pe perioada oricărei prelungiri precum și după încetarea acestuia. În acest sens, cu excepția cazului în care se obține acordul scris prealabil al achizitorului, contractantul și personalul său, salariat ori contractat de acesta, incluzând conducerea și salariații din teritoriu, nu vor divulga niciodată oricărei alte persoane sau entități, nicio informație confidențială la recomandările primite în cursul sau ca rezultat al derulării prezentului contract. Totodată, contractantul și personalul său nu vor utiliza în dauna achizitorului informațiile ce le-au fost furnizate sau rezultatul studiilor, testelor, cercetărilor desfășurate în cursul sau în scopul executării prezentului contract.

(5) Contractantul va furniza achizitorului, la cerere, documente justificative cu privire la condițiile în care se execută prezentul contract. Achizitorul va efectua orice documentare sau cercetare la fața locului pe care o consideră necesară pentru strângerea de probe în cazul oricărei suspiciuni cu privire la existența unor cheltuieli comerciale neuzuale.

**10.43**. **Conflictul de interese**

(1) Contractantul va lua toate măsurile necesare pentru a preveni ori stopa orice situație care ar putea compromite executarea obiectivă și imparțială a prezentului contract. Conflictele de interese pot apărea în mod special ca rezultat al intereselor economice, afinităților politice ori de naționalitate, al legăturilor de rudenie ori afinitate, sau al oricăror alte legături ori interese comune. Orice conflict de interese apărut în timpul executării prezentului contract trebuie notificat în scris achizitorului, în termen de **2 zile** de la apariția acestuia. Contractantul se va asigura că personalul său inclusiv conducerea, nu se află într-o situație care ar putea genera un conflict de interese.

(2) Achizitorul are dreptul de a verifica dacă măsurile luate sunt corespunzătoare și dacă este necesar poate solicita măsuri suplimentare. Contractantul se va asigura ca personalul său, salariat sau contractat de el, inclusiv conducerea și salariații din teritoriu, nu se află într-o situație care ar putea genera un conflict de interese. Contractantul va înlocui, în 5 zile și fără vreo compensație din partea achizitorului, orice membru al personalului său salariat ori contractat, inclusiv conducerea ori salariații din teritoriu, care se regăsește într-o astfel de situație.

(3) Contractantul trebuie să evite orice contact care ar putea să-i compromită independența ori pe a personalului său, salariat sau contractat, inclusiv conducerea și salariații din teritoriu. În cazul în care contractantul nu-și menține independența, achizitorul, fără afectarea dreptului acestuia de a obține repararea prejudiciului ce i-a fost cauzat ca urmare a situației de conflict de interese, va putea decide încetarea de plin drept și cu efect imediat a prezentului contract.

**10.44**. **Legislația Muncii și Programul de lucru**

(1) Contractantul va respecta întreaga legislație a muncii care se aplică personalului, inclusiv legislația în vigoare privind angajarea, programul de lucru, sănătatea, securitatea muncii, asistență socială, emigrare și repatriere și, îi va asigura acestuia toate drepturile legale.

(2) Contractantul va asigura niveluri de salarizare și condiții de muncă care nu vor fi inferioare celor stabilitate în cadrul ramurii de activitate în care se desfășoară lucrarea.

(3) Contractantul îi va obliga pe angajații săi să se conformeze tuturor legilor în vigoare, inclusiv celor legate de securitatea muncii.

(4) Activitatea pe șantier nu se va desfășura în zilele de sărbători oficiale, zilele de odihnă și uzanțele religioase sau de altă natură, recunoscute oficial ca fiind zile nelucrătoare sau în afara programului normal de lucru specificat în contract, cu următoarele excepții:

1. se specifică altfel în contract;
2. persoana autorizată de achizitor își dă consimțământul;
3. activitatea nu poate fi evitată sau este necesară pentru protecția vieții sau a proprietății sau pentru siguranța lucrărilor, caz în care contractantul va informa imediat persoana autorizată de achizitor.

(5) Contractantul îl va informa pe achizitor în privința programului său de lucru planificat pentru fiecare săptămână/fiecare lună de executare a prezentului contract, astfel încât persoană autorizată a acestuia să aibă posibilitatea de a planifica și asigura continuitatea supravegherii lucrărilor pe parcursul tuturor etapelor contractului.

**10.45. Administrarea lucrărilor**

(1) Contractantul se va asigura că lucrările sunt executate corespunzător și că cerințele achizitorului și ordinele administrative sunt respectate de personalul său, inclusiv propriii angajați, subcontractanții și angajații lor.

(2) Contractantul va desemna un reprezentant care va acționa în numele său potrivit prevederilor contractului. Cu excepția cazului în care reprezentantul contractantului este numit prin contract, contractantul va prezenta spre aprobarea dirigintelui de șantier, în termen de **5 zile** de la semnarea contractului, numele și referințele persoanei propuse ca reprezentant al contractantului. Dirigintele de șantier sau achizitorul vor aproba sau respinge motivat propunerea în termen de **2 zile**. Aprobarea dirigintelui de șantier sau achizitorului poate fi retrasă în orice moment printr-o notificare adresată contractantului. În cazul în care dirigintele de șantier/achizitorul refuză reprezentantul propus în termenul-limită sau retrage aprobarea desemnării, va prezenta motivele, iar contractantul va comunica o propunere alternativă imediat. Adresa reprezentantului contractantului va fi considerată a fi adresa pentru comunicare transmisă de către contractant. Dirigintele de șantier sau achizitorul își pot retrage aprobarea cu privire la reprezentantul contractantului în următoarele situații:

1. reprezentantul contractantului nu îndeplinește, în mod grav sau repetat, obligațiile contractuale și/sau
2. prin acțiunile sau inacțiunile contractantului, siguranța și securitatea muncii și/sau protecția mediului sunt puse în pericol.

Dacă dirigintele de șantier își retrage aprobarea cu privire la reprezentantul contractantului, contractantul în cel mai scurt timp posibil, dar nu mai mult de **5 zile**, după primirea notificării în acest sens, își va retrage reprezentantul din șantier și-l va înlocui cu un alt reprezentant, cu aprobarea prealabilă a dirigintelui de șantier.

(3) Reprezentantul contractantului va fi pe deplin autorizat să ia orice decizie necesară pentru proiectarea și executarea lucrărilor, inclusiv să primească și să implementeze ordine administrative. Timpul reprezentantului contractantului va fi alocat în totalitate coordonării executării contractului. În cazul în care reprezentantul contractantului sau asistenții acestuia nu vorbesc fluent limba contractului, contractantul va asigura toate cele necesare pentru comunicarea eficientă în limba contractului.

(4) Documentele transmise de contractant achizitorului (sau dirigintelui de șantier) vor fi semnate de către reprezentantul contractantului.

(5) Contractantul se va asigura că personalul său specializat este autorizat și/sau certificat în conformitate cu prevederile legii.

(6) Contractantul va asigura nivelul de calitate corespunzător cerințelor contractului printr-un sistem propriu de calitate conceput și realizat prin personal propriu, cu responsabili tehnici cu execuția autorizați potrivit prevederilor legii. Sistemul de asigurare a calității va fi în conformitate cu detaliile prevăzute în contract, dacă există. Dirigintele de șantier va avea dreptul să auditeze orice aspect al sistemului calității. Detaliile tuturor procedurilor și documentele de conformitate vor fi transmise dirigintelui de șantier spre informare, înainte de începerea fiecărei etape de proiectare sau execuție. Respectarea sistemului de asigurare a calității nu va exonera contractantul de niciuna din sarcinile, obligațiile sau responsabilitățile sale potrivit prevederilor contractului.

(7) Contractantul va lua toate măsurile necesare pentru protecția mediului înconjurător (atât pe șantier, cât și în afara acestuia) și pentru limitarea daunelor sau afectării populației și a proprietăților ca urmare a poluării, zgomotului și a altor consecințe ale activității sale. Aceste măsuri vor fi conforme cu cele prevăzute în **cerințele achizitorului** și în actul de reglementare în domeniul mediului. Contractantul se va asigura că emisiile, deversările de suprafață și deșeurile rezultate în urma activităților proprii nu vor depăși valorile prevăzute în cerințele achizitorului și nici valorile stabilite de lege.

**10.46. Personal**

(1) Persoanele angajate de contractant trebuie să fie în număr suficient, în conformitate cu prevederile Programului de Execuție în vigoare. Acești angajați vor dispune de aptitudinile și experiența necesare progresului și executării corespunzătoare a lucrărilor. Dirigintele de șantier poate cere retragerea oricărei persoane din cadrul personalului contractantului în următoarele situații:

1. persoana nu îndeplinește, în mod grav sau repetat, obligațiile contractuale și/sau
2. prin acțiunile sau inacțiunile acestei persoane, siguranța și securitatea muncii și/sau protecția mediului sunt puse în pericol.

Contractantul va înlocui imediat orice membru al personalului său pentru care dirigintele de șantier, prin notificare motivată, cere retragerea.

(2) Contractantul va lua toate măsurile pentru angajarea întregului personal și a forței de muncă, în conformitate cu prevederile legii.

(3) Contractantul va asigura personalul-cheie conform propunerii sale din ofertă. Personalul-cheie este personalul în privința căruia au existat cerințe minime stabilite în documentația de atribuire a contractului. Reprezentantul contractantului și personalul-cheie al contractantului vor fi menținuți pe toată durata proiectării și execuției lucrărilor, cu excepția situațiilor în care dirigintele de șantier solicită înlocuirea din motive întemeiate sau atunci când este necesară înlocuirea din alte motive independente de contractant (ex. demisie din cadrul societății/asocierii, boală, deces etc.).

(4) Orice înlocuire a personalului-cheie se va face cu personal cu calificare și experiență cel puțin echivalente cu cele (dacă există) stabilite în documentația de atribuire, cu consimțământul prealabil al achizitorului. În cazul în care un membru al personalului-cheie a fost evaluat în cadrul criteriului de atribuire, contractantul va propune un înlocuitor care să obțină cel puțin același punctaj ca urmare a aplicării factorilor de atribuire.

(5) Contractantul va transmite achizitorului toate documentele necesare pentru a verifica îndeplinirea criteriilor de calificare/selecție stabilite și/sau a calcula punctajul aferent factorilor de evaluare, pentru orice înlocuire a personalului-cheie.

(6) Contractantul are obligația de a nu folosi în executarea prezentului contract în nici un fel și în nici o măsură personalul angajat al achizitorului.

(7) Contractantul va transmite achizitorului, pentru aprobare, numele și referințele persoanei autorizate să primească instrucțiuni în numele său.

(8) Contractantul va notifica în scris achizitorului identitatea reprezentanților săi atestați profesional pentru urmărirea executării lucrărilor, și anume a responsabilului tehnic cu execuția sau, dacă este cazul, a altei persoane fizice sau juridice atestate potrivit legii si care ii reprezintă legal interesele.

(9) Înlocuirea personalului de specialitate nominalizat pentru îndeplinirea contractului se realizează numai cu acceptul achizitorului și nu reprezintă o modificare substanțială a contractului, așa cum este aceasta definită in legislația privind achizițiile, decât în următoarele situații:

1. noul personal de specialitate nominalizat pentru îndeplinirea contractului nu îndeplinește cel puțin criteriile de calificare prevăzute în cadrul documentației de atribuire (daca este cazul aplicării unor astfel de criterii de eligibilitate);
2. noul personal de specialitate nominalizat pentru îndeplinirea contractului nu obține cel puțin același punctaj ca personalul propus la momentul aplicării factorilor de evaluare (daca este cazul aplicării unor astfel de factori)

În situațiile prevăzute mai sus, contractantul are obligația de a transmite pentru noul personal documentele solicitate prin documentația de atribuire fie în vederea demonstrării îndeplinirii criteriilor de calificare/selecție stabilite, fie în vederea calculării punctajului aferent factorilor de evaluare.

**10.47. Instalarea, organizarea, securitatea și ingineria șantierului**

**10.47.1. Instalarea șantierului**

(1) Contractantul achiziționează pe cheltuiala și riscul său terenurile de care ar putea avea nevoie pentru instalarea șantierului.

(2) Contractantul suportă toate schimbările referitoare la construirea și întreținerea instalațiilor șantierului, cuprinzând căile de acces, drumurile de deservire care nu sunt deschise circulației publice.

(3) Contractantul trebuie să afișeze la locul șantierului un panou care să conțină informațiile prevăzute de legislație.

**10.47.2. Depozitarea pământului excavat**

(1) Contractantul achiziționează pe riscul și cheltuiala sa terenurile de care ar avea nevoie ca loc de depozitare temporară a pământului excavat.

(2) Contractantul trebuie să prezinte lista acestor terenuri, cu acordul prealabil al achizitorului care poate refuza autorizarea sau subordonarea dispozițiilor speciale luate, mai ales pentru amenajarea de depozite, dacă motivele de interes general, cum ar fi protecția mediului, le impun.

**10.47.3. Securitatea și igiena șantierului**

(1) Contractantul va lua toate măsurile în ceea ce privește securitatea proprie, a personalului său precum și ale terților în vederea evitării accidentelor pe șantier, până la aprobarea recepției la terminarea lucrărilor. Acesta va avea în vedere toate reglementările și instrucțiunile autorităților competente.

(2) Contractantul asigură iluminatul și curățenia șantierului atât în interior cât și în exterior. În măsura în care este nevoie contractantul va asigura și împrejmuirea șantierului, până la aprobarea recepției la terminarea lucrărilor.

(3) Contractantul va lua toate măsurile necesare ca lucrările pe care le execută să nu reprezinte pericole pentru terți sau circulația publică, dacă aceasta nu este deviată, până la aprobarea recepției la terminarea lucrărilor.

(4) Punctele de trecere periculoase pe toată lungimea căilor de comunicare trebuie protejate cu panouri provizorii sau cu orice alte dispozitive potrivite. Căile de acces trebuie să fie iluminate și, la nevoie păzite.

(5) Contractantul ia toate măsurile necesare pentru a asigura igiena instalațiilor de pe șantier destinate personalului, chiar și prin instalarea rețelelor de alimentare cu apă potabilă și de salubritate, dacă complexitatea șantierului o justifică.

(6) Toate măsurile de securitate, sănătate, sănătate și igienă a muncii prevăzute mai sus sunt în sarcina contractantului.

**10.47.4. Semnalizarea șantierului și paza circulației publice**

(1) Atunci când lucrările afectează circulația publică, semnalizarea utilizării de către public trebuie să fie conform cu reglementările în materie. Acestea se realizează sub controlul serviciilor competente de către contractant, acesta din urmă având ca responsabilitate furnizarea și montarea de panouri și dispozitive de semnalizare, până la aprobarea recepției la terminarea lucrărilor.

(2) Dacă execuția lucrărilor presupune devierea circulației, contractantul este responsabil, în aceleași condiții, de executarea și întreținerea semnalizării la extremitățile secțiunilor unde circulația este întreruptă și a semnalizării drumurilor deviate.

**10.47.5. Demolarea construcțiilor**

(1) Contractantul nu poate demola construcțiile din interiorul șantierului înainte de a notifica achizitorul.

(2) În privința selecției materialelor, contractantul va respecta prevederile dispozițiilor legislației în domeniu referitoare la reutilizarea sau valorificarea materialelor provenite din demolare sau demontare.

**10.47.6. Gestionarea deșeurilor pe șantier**

(1) Valorificarea sau eliminarea deșeurilor create prin lucrările care fac obiectul prezentului contract, intră în responsabilitatea contractantului ca deținător al deșeurilor pe durata execuției lucrărilor.

(2) Contractantul rămâne producătorul deșeurilor sale în privința ambalajelor produselor pe care le folosește și a celor rezultate din intervențiile sale.

(3) Contractantul efectuează tranzacțiile, prevăzute de legislație cu privire la colectarea, transportul, depozitarea, eventuala evacuare a deșeurilor rezultate ca urmare a lucrărilor ce fac obiectul prezentului contract, conform reglementărilor legale.

(4) Contractantul va lua permanent măsuri pentru îndepărtarea materialelor neimplicate în lucrări

(5) Pe măsură ce lucrările avansează, contractantul va degaja amplasamentul pus la dispoziție pentru execuția lucrărilor, de deșeurile rezultate.

**10.48. Alte responsabilități ale contractantului**

(1) Contractantul va acționa întotdeauna loial, imparțial și ca un consilier de încredere pentru achizitor conform regulilor și/sau codului de conduită al profesiei sale, precum și cu discreția necesară. Se va abține să facă afirmații publice în legătură cu proiectul sau lucrările executate fără să aibă aprobarea prealabilă a achizitorului, precum și să participe în orice activități care sunt în conflict cu obligațiile sale contractuale.

(2) Contractantul va numi un responsabil care va răspunde pentru securitatea și prevenirea accidentelor pe șantier. Contractantul poartă întreaga răspundere în cazul producerii accidentelor de muncă, evenimentelor și incidentelor periculoase, îmbolnăvirilor profesionale generate sau produse de echipamente tehnice (utilaje, instalații, etc.) procedee tehnologice utilizate în conformitate cu prevederile Legii nr. 319/2006 privind securitatea și sănătatea muncii și a normelor de aplicare a cesteia aprobate prin H.G nr. 1425/2006, precum și orice modificare legislativă apărută pe timpul desfășurării contractului.

(3) Toate documentele contractantului aferente contractului, inclusiv înregistrări și evidențe contabile, cu excepția celor predate achizitorului, vor fi păstrate de către contractant pe perioada stabilită de lege, dar nu mai puțin de 10 ani de la plata finală efectuată în cadrul contractului.

***11. Obligațiile achizitorului***

11.1. Achizitorul se obligă să plătească contractantului prețul convenit pentru executarea contractului ***Branșament camere video la punctele de colectare a deșeurilor pe raza municipiului Slatina*,** numai pentru serviciile prestate și lucrările efectiv efectuate potrivit măsurătorilor din teren.

11.2. Achizitorul are obligația de a pune la dispoziția contractantului, fără plată, dacă nu s-a convenit altfel, amplasamentul lucrării.

11.3. Achizitorul are obligația de a emite ordin de începere a lucrărilor și de a solicita contractantului preluarea amplasamentului lucrării.

11.4. Achizitorul, prin reprezentant sau dirigintele de șantier, are obligația de a examina și măsura lucrările care devin ascunse în cel mult 5 zile de la notificarea contractantului, respectiv de la data înregistrării notificării la registratura achizitorului.

11.5. Achizitorul este pe deplin responsabil de exactitatea documentelor și a oricăror alte informații furnizate contractantului precum și pentru dispozițiile și livrările sale.

11.6. Achizitorul are obligația de a furniza contractantului toate autorizațiile și avizele obținute în scopul execuției lucrărilor, conform prevederilor legale, dacă nu s-a prevăzut altfel în caietul de sarcini.

***12.* *Sancțiuni pentru neîndeplinirea culpabilă a obligațiilor***

12.1. Contractantul se obligă să despăgubească Achizitorul în limita prejudiciului creat, împotriva oricăror:

1. reclamații și acțiuni în justiție, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, folosite pentru sau în legătură cu lucrările executate, și/sau
2. daune, despăgubiri, penalități, costuri, taxe și cheltuieli de orice natură, aferente eventualelor încălcări ale dreptului de proprietate intelectuală, precum și ale obligațiilor sale conform prevederilor contractului.

12.2. (1) În cazul în care, din vina sa exclusivă, contractantul, nu reușește să își îndeplinească total sau parțial obligațiile asumate prin contract are obligația de a plăti, cu titlu de penalități, o sumă echivalentă cu o cotă procentuală din prețul lucrărilor neefectuate, valoarea obligațiilor neîndeplinite la termenul/termenele intermediare obligatorii, respectiv la termenul stabilit ca dată limită de finalizare a lucrărilor, prevăzute în programul de execuție al contractului de **0,15% din valoarea obligațiilor neîndeplinite, pentru fiecare zi de întârziere**.

(2) În cazul în care, contractantul nu respectă durata de remediere a defecțiunilor apărute în perioada de garanție a lucrărilor, are obligația de a plăti, cu titlu de penalități, o sumă echivalentă cu o cotă procentuală din prețul contractului de **0,15% din valoarea obligațiilor neîndeplinite, pentru fiecare zi de întârziere**.

12.3. În cazul în care achizitorul nu onorează facturile în termen de 30 de zile de la expirarea perioadei convenite, acesta are obligația de a plăti, ca penalități, o suma echivalentă cu o cotă procentuală din **plata neefectuată de 0,15% pentru fiecare zi de întârziere**.

12.4. Penalitățile datorate curg de drept de la data scadenței obligațiilor asumate conform prezentului contract, până la data îndeplinirii obligațiilor.

12.5. Nerespectarea obligațiilor asumate prin prezentul contract de către una dintre părți, în mod culpabil repetat, dă dreptul părții lezate de a considera contractul de drept reziliat și de a pretinde plata de daune-interese.

12.6. Achizitorul își rezervă dreptul de a denunța unilateral contractul de lucrări după 10 zile de la data la care a notificat contractantul, în scris, această decizie.

12.7. Achizitorul își rezervă dreptul de a renunța la contract, printr-o notificare scrisă adresată contractantului, fără nici o compensație, dacă acesta din urmă dă faliment, cu condiția ca această anulare să nu prejudicieze sau să afecteze dreptul la acțiune sau despăgubire pentru contractant. În acest caz, contractantul are dreptul de a pretinde numai plata corespunzătoare pentru partea din contract îndeplinită până la data denunțării unilaterale a contractului.

***Clauze specifice***

***13. Garanția de bună execuție a contractului***

13.1. (1) Garanția de bună execuție a contractului se constituie de către contractant în scopul asigurării achizitorului de îndeplinirea cantitativă, calitativă și în perioada convenită a contractului de achiziție publică.

(2) Garanția de bună execuție se constituie în termen de **5 zile lucrătoare** de la data semnării contractului de achiziție publică. Acest termen poate fi prelungit la solicitarea justificată a contractantului, fără a depăși 15 zile de la data semnării contractului de achiziție publică.

(3) Contractantul are obligația de a constitui garanția de bună execuție a contractului în cuantum **10%**, din valoarea fără TVA a contractului de achiziție publică.

(4) În cazul în care pe parcursul executării contractului de achiziție publică se suplimentează valoarea acestuia, contractantul are obligația de a completa garanția de bună execuție în corelație cu noua valoare a contactului de achiziție publică.

13.2. (1) Garanția de bună execuție, în conformitate cu prevederile art.154, alin. (4) din Legea 98/2016 privind achizițiile publice, trebuie să fie irevocabilă, necondiţionată și se constituie prin:

**a)** virament bancar;

**b)** instrumente de garantare emise în condițiile legii, astfel:

1. scrisori de garanție emise de instituții de credit bancare din România sau din alt stat;
2. scrisori de garanție emise de instituții financiare nebancare din România sau din alt stat pentru achizițiile de lucrări a căror valoare estimată este mai mică sau egală cu 40.000.000 lei fără TVA;
3. asigurări de garanții emise:

* fie de societăți de asigurare care dețin autorizații de funcționare emise în România sau într-un alt stat membru al Uniunii Europene și/sau care sunt înscrise în registrele publicate pe site-ul Autorității de Supraveghere Financiară, după caz;
* fie de societăți de asigurare din state terțe prin sucursale autorizate în România de către Autoritatea de Supraveghere Financiară;

**c)** rețineri succesive din sumele datorate pentru facturi parțiale, cu condiția ca achizitorul să fi prevăzut această posibilitate în documentația de atribuire. În acest caz contractantul are obligația de a deschide, la **unitatea Trezoreriei Statului** din cadrul organului fiscal competent în administrarea acestuia, un cont la dispoziția achizitorului. Suma inițială care se depune de către contractant în contul de disponibil astfel deschis va fi de **1%** din prețul contractului de achiziție publică, fără TVA. Pe parcursul îndeplinirii contractului de achiziție publică, achizitorul urmează să alimenteze acest cont prin rețineri succesive din sumele datorate și cuvenite contractantului până la concurența sumei stabilite drept garanție de bună execuție în contractul de achiziție publică și va înștiința contractantul despre vărsământul efectuat, precum și despre destinația lui. Din contul de disponibil deschis la Trezoreria Statului pe numele contractantului pot fi dispuse plăți atât de către contractant, cu avizul scris al achizitorului care se prezintă unității Trezoreriei Statului, cât și de unitatea Trezoreriei Statului la solicitarea scrisă a achizitorului în favoarea căreia este constituită garanția de bună execuție. Contul de disponibil astfel deschis este purtător de dobândă în favoarea contractantului.

**d)** combinarea a două sau mai multe dintre modalitățile de constituire prevăzute la lit. a)-b);

(2) Garanția constituită conform prevederilor alin. (1) devine anexă la contract, prevederile art. 36 alin. (3) și (5) din HG nr.395/2016 aplicându-se în mod corespunzător

13.3. (1) Achizitorul are dreptul de a emite pretenții asupra garanției de bună execuție, oricând pe parcursul îndeplinirii contractului de achiziție publică, în limita prejudiciului creat, în cazul în care contractantul nu își îndeplinește din culpa sa obligațiile asumate prin contract. Anterior emiterii unei pretenții asupra garanției de bună execuție achizitorul are obligația de a notifica pretenția atât contractantului, cât și emitentului instrumentului de garantare, precizând obligațiile care nu au fost respectate, precum și modul de calcul al prejudiciului.

(2) În situația executării garanției de bună execuție, parțial sau total, contractantul are obligația de a reîntregii garanția în cauză raportat la restul rămas de executat.

13.4. Perioada de valabilitate a garanției de bună execuție va fi de la data constituirii acesteia și până la data încheierii procesului verbal de recepție finală a obiectivului contractului.

13.5. (1) Achizitorul are obligația de a elibera/restitui garanția de bună execuție după cum urmează:

1. **70%** din valoarea garanției, în termen de 14 zile de la data încheierii procesului-verbal de recepție la terminarea lucrărilor, dacă nu a ridicat până la acea dată pretenții asupra ei, iar riscul pentru vicii ascunse este minim;
2. restul de **30%** din valoarea garanției, la expirarea perioadei de garanție a lucrărilor executate, pe baza procesului-verbal de recepție finală.

13.6. Achizitorul se obligă să elibereze garanția de participare și să emită ordinul de începere a contractului numai după ce contractantul a făcut dovada constituirii garanției de bună execuție.

13.7. Garanția acordată lucrărilor este distinctă de garanția de bună execuție a contractului.

***14.******Începerea și execuția lucrărilor***

**14.1**. (1) Contractantul are obligația de a începe execuția lucrărilor în **5 zile lucrătoare** de la primirea ordinului, în acest sens, din partea achizitorului. Neprezentarea contractantului în vederea preluării amplasamentului și începerea executării lucrării contractate în termenul de **5 zile lucrătoare** atrage sancțiunea perceperii de penalități pentru fiecare zi de întârziere în cuantum de 0,1% din valoarea contractului, fără TVA.

(2) Contractantul trebuie să notifice achizitorului și Inspectoratul de Stat în Construcții data începerii efective a lucrărilor.

**14.2.** Ordinul de începere a execuției contractului de lucrări va fi transmis numai după prezentarea dovezii constituirii garanției de buna execuție.

**14.3**. (1) Activitățile prevăzute în contract trebuie să se deruleze conform graficului general de execuție și să fie terminate la data stabilită. Datele intermediare, prevăzute în graficele de execuție, se consideră date contractuale.

(2) Contractantul va prezenta, la cererea achizitorului, după semnarea contractului, graficul de execuție de detaliu, alcătuit în ordinea tehnologică de execuție. În cazul în care, după opinia achizitorului, pe parcurs, desfășurarea lucrărilor nu concordă cu graficul general de execuție a lucrărilor, la cererea achizitorului, contractantul va prezenta un grafic revizuit, în vederea terminării lucrărilor la data prevăzută în contract. Graficul revizuit nu îl va scuti pe contractant de nici una dintre îndatoririle asumate prin contract. Acest grafic va include:

1. ordinea în care contractantul intenționează să execute lucrările, prezentare a documentelor contractantului, procurare, producere, inspecție, livrare pe șantier, construcție, montare, testare, punere în funcțiune și efectuare a probelor;
2. perioadele de revizuire și orice alte transmiteri, aprobări și acorduri menționate în cerințele achizitorului;
3. succesiunea și termenele aferente inspecțiilor și testelor specificate în Contract.

(3) În cazul în care contractantul întârzie începerea lucrărilor, terminarea pregătirilor sau dacă nu își îndeplinește îndatoririle prevăzute la 14.1, achizitorul este îndreptățit să-i fixeze contractantului un termen până la care activitatea să intre în normal și să îl avertizeze că, în cazul neconformării, la expirarea termenului stabilit îi va rezilia contractul.

**14.4.** (1) Achizitorul are dreptul de a supraveghea desfășurarea execuției lucrărilor și de a stabili conformitatea lor cu specificațiile din anexele la contract. Părțile contractante au obligația de a notifica, în scris, una celeilalte, identitatea reprezentanților lor atestați profesional pentru acest scop și anume responsabilul tehnic cu execuția din partea contractantului și dirigintele de șantier sau, dacă este cazul, altă persoană fizică sau juridică atestată potrivit legii, din partea achizitorului.

(2) Contractantul are obligația de a asigura accesul reprezentantului achizitorului la locul de muncă, în ateliere, depozite și oriunde își desfășoară activitățile legate de îndeplinirea obligațiilor asumate prin contract, inclusiv pentru verificarea lucrărilor ascunse.

**14.5.** (1) Materialele trebuie să fie de minim calitatea prevăzută în documentația de execuție. Verificările și testările materialelor folosite la execuția lucrărilor precum și condițiile de trecere a recepției provizorii și a recepției finale (calitative) sunt descrise în anexa/anexele la contract.

(2) Contractantul are obligația de a asigura instrumentele, utilajele și materialele necesare pentru verificarea, măsurarea și testarea lucrărilor. Costul probelor și încercărilor, inclusiv manopera aferentă acestora, revin contractantului.

(3) Contractantul are obligația de a consulta permanent achizitorul în privința principalelor materiale puse în operă.

**14.6.** (1) Contractantul are obligația de a nu acoperi lucrările care devin ascunse, fără aprobarea achizitorului.

(2) Contractantul are obligația de a notifica achizitorului, ori de câte ori astfel de lucrări, inclusiv fundațiile, sunt finalizate pentru a fi examinate și măsurate.

(3) Contractantul are obligația de a dezveli orice parte sau părți de lucrare, la dispoziția achizitorului și, de a reface această parte sau părți de lucrare, dacă este cazul, pe cheltuiala sa.

***15. Întârzierea, suspendarea și sistarea lucrărilor***

**15.1.** În cazul în care:

1. volumul și/sau natura lucrărilor neprevăzute o impune; sau
2. condițiile climaterice sunt excepțional de nefavorabile; sau
3. intervine oricare alt motiv de întârziere care nu se datorează contractantului și nu a survenit prin încălcarea contractului de către acesta;

îndreptățesc contractantul de a solicita prelungirea termenului de execuție a lucrărilor sau a oricărei părți a acestora, atunci, prin consultare, părțile vor stabili:

* 1. orice prelungire a duratei de execuție la care contractantul are dreptul;
  2. totalul cheltuielilor suplimentare, care se va adăuga la prețul contractului.

**15.2.** (1) Suspendarea execuției lucrărilor din motivul prevăzut la pct. b) al art.15.1 se realizează la dispoziția scrisă a achizitorului.

(2) Durata termenului contractual va fi reconsiderată având în vedere perioada de suspendare.

**15.3.** Achizitorul poate oricând dispune contractantului, prin notificare prealabilă, suspendarea executării unei părți sau a tuturor lucrărilor, potrivit prevederilor contractuale. Pe perioada suspendării contractantul are obligație de a proteja, păstra și asigura paza acelei părți sau a tuturor lucrărilor împotriva deteriorării, pierderii sau degradării.

**15.4.** Suspendarea prin ordin administrativ al dirigintelui de șantier

Contractantul, la primirea unui ordin administrativ de suspendare, va suspenda execuția lucrărilor sau a unei părți din acestea, pe perioada sau perioadele și în modul specificate în notificare. Ordinul administrativ va menționa cauza suspendării, precum și partea responsabilă în conformitate cu prevederile contractului. Suspendarea va intra în vigoare la data la care contractantul primește ordinul sau la o dată ulterioară dacă ordinul prevede astfel. Dacă data reluării execuției nu este prevăzută în ordinul administrativ de suspendare, dirigintele de șantier va emite un nou ordin administrativ de reluare a execuției imediat după ce, în opinia dirigintelui de șantier, cauza suspendării a dispărut sau a fost remediată în mod rezonabil. Contractantul va relua execuția lucrărilor la data reluării execuției (dacă este menționată în ordinul administrativ de suspendare) sau în cel mai scurt timp rezonabil și, cu excepția cazului în care părțile stabilesc altfel, în cel mult **5 zile** de la primirea unui ordin administrativ de reluare a execuției. La revenirea din suspendare părțile se vor asigura că autorizația/ autorizațiile de construire este/sunt în continuare valabilă/valabile.

**15.5. Suspendarea prin notificarea contractantului**

Dacă achizitorul nu îndeplinește obligațiile prevăzute în contract sau dacă efectuarea unei plăți datorate de către achizitor în conformitate cu prevederile contractului este întârziată cu cel puțin **45 de zile** față de termenul-limită potrivit prevederilor clauzei 9.5., contractantul va notifica achizitorul și va fi îndreptățit, după un termen de 30 de zile de la transmiterea notificării, să suspende execuția lucrărilor sau să reducă ritmul de execuție, în conformitate cu cele prevăzute în notificare, până la data la care contractantul va primi plata în conformitate cu cele precizate în înștiințare.

Acțiunea contractantului nu va afecta dreptul său prevăzut în clauza 12.2 și la rezilierea contractului. În cazul în care contractantul primește plata înainte de a transmite notificarea de reziliere, contractantul va relua activitatea obișnuită în cel mai scurt timp rezonabil și, cu excepția cazului în care părțile stabilesc altfel, în cel mult **5 zile** de la primirea plății.

**15.6.** În perioada suspendării, contractantul va lua măsurile de protecție necesare sau orice măsură stabilită într-o instrucțiune a dirigintelui de șantier pentru a proteja lucrările, echipamentele, bunurile și șantierul împotriva deteriorării, pierderii sau daunei.

**15.7.** În cazul în care contractantul va înregistra întârzieri și/sau costuri suplimentare ca urmare a suspendării lucrărilor și/sau ca rezultat al reluării acestora, contractantul va transmite achizitorului o înștiințare având dreptul, după caz:

* la o prelungire a duratei de execuție dacă terminarea lucrărilor este sau va fi întârziată, și
* la plata costurilor suplimentare, care vor fi incluse în prețul contractului, dacă sunt generate astfel de cheltuieli.

**15.8.** Contractantul nu va fi îndreptățit la o prelungire a duratei de execuție și/sau la plata costurilor suplimentare dacă aceasta a survenit ca urmare a remedierii consecințelor unor lucrări sau materiale necorespunzătoare sau a consecințelor omisiunii contractantului de a proteja, depozita sau asigură paza.

**15.7.** (1) După confirmarea și/sau dispunerea reluării activității, contractantul și achizitorul vor examina împreună lucrările, echipamentele și materialele afectate de suspendare.

(2) Contractantul va remedia, pe cheltuiala sa, toate deteriorările sau defecțiunile lucrărilor, echipamentelor sau materialelor sau orice pierdere a acestora, produse în timpul suspendării.

**15.8.** În cazul în care executarea contractului este viciată de erori substanțiale, nereguli sau de fraudă, părțile pot suspenda executarea acestuia.

**15.9.** (1) În cazul în care erorile substanțiale, neregulile sau frauda, sunt imputabile contractantului, achizitorul poate suplimentar suspendării, să refuze efectuarea plăților sau poate proceda la recuperarea sumelor deja plătite, proporțional cu gravitatea erorilor, neregulilor sau fraudei.

(2) Reluarea execuției lucrărilor după suspendarea în condițiile alin.(1) se realizează numai după dispoziția scrisă a achizitorului.

**15.10.** (1) În cazul în care erorile substanțiale, neregulile sau frauda, sunt imputabile achizitorului, contractantul poate suplimentar suspendării, să solicite daune-interese proporțional cu gravitatea erorilor, neregulilor sau fraudei.

(2) Reluarea execuției lucrărilor după suspendarea în condițiile alin.(1) se face în termen de **2 zile** de la data primirii înștiințării transmise achizitorului de către contractant.

***16. Finalizarea lucrărilor***

**16.1.** (1) Ansamblul lucrărilor sau, dacă este cazul, oricare parte a lor, prevăzut a fi finalizat într-un termen stabilit prin graficul de execuție, trebuie finalizat în termenul convenit, termen care se calculează de la data ordinului de începere a lucrărilor.

(2) Lucrările nu vor fi considerate ca terminate în scopul recepției la terminarea lucrărilor înainte ca contractantul să transmită dirigintelui de șantier/achizitorului toate documentele necesare întocmirii capitolelor A și B ale cărții tehnice a construcției, în sensul legii, și, după caz, documentele necesare completării capitolului D al cărții tehnice a construcției.

**16.2.** (1) **La finalizarea lucrărilor**, contractantul are obligația:

a) de a notifica, în scris, achizitorului că sunt îndeplinite condițiile de recepție, solicitând acestuia convocarea comisiei de recepție;

b) de a elabora un set complet de înregistrări ale execuției lucrărilor "conforme cu execuția", precizând amplasamentele, dimensiunile și detaliile lucrărilor real executate. Aceste înregistrări vor fi păstrate pe șantier și vor fi utilizate în scopul recepției lucrărilor. Un număr de **2 copii** ale acestor înregistrări vor fi trimise achizitorului înainte de începerea testelor la terminarea lucrărilor. Suplimentar, contractantul are obligația de a prezenta achizitorului planșe ale lucrărilor conforme cu execuția, reprezentând lucrările așa cum sunt executate și, le va transmite după caz, pentru revizuire potrivit prevederilor contractului.

(2) Lucrările nu vor fi considerate terminate în vederea efectuării recepției până la primirea de către achizitor a tuturor documentelor precizate la pct.1 lit. b).

(3) Recepția se poate face și pentru părți ale lucrării, distincte din punct de vedere fizic și funcțional.

**16.3.** Pe baza situațiilor de lucrări executate și confirmate de achizitor, a constatărilor efectuate pe teren, achizitorul va aprecia dacă sunt întrunite condițiile pentru a convoca comisia de recepție. În cazul în care se constată că sunt lipsuri sau deficiențe, acestea vor fi notificate contractantului, stabilindu-se și termenele pentru remediere și finalizare. După constatarea remedierii tuturor lipsurilor și deficiențelor, la o nouă solicitare a contractantului, achizitorul va convoca comisia de recepție.

**16.4.** Comisia de recepție are obligația de a constata stadiul îndeplinirii contractului prin corelarea prevederilor acestuia cu documentația de execuție și cu reglementările în vigoare. În funcție de constatările făcute, achizitorul are dreptul de a aproba sau de a respinge recepția.

**16.5.** **Recepția finală**

1. Recepția finală este convocată de achizitor în cel mult 10 zile de la expirarea perioadei de garanție acordată lucrării. Perioada de garanție este cea prevăzută în contract.

2. La recepția finală participă:

a) achizitorul;

b) comisia de recepție numită de achizitor;

c) proiectantul lucrării.

3. Comisia de recepție finală se întrunește la data, ora și locul fixate și examinează următoarele:

1. procesele-verbale de recepție la terminarea lucrărilor;
2. finalizarea lucrărilor cerute de "recepția de la terminarea lucrărilor";
3. referatul achizitorului privind comportarea construcțiilor și instalațiilor aferente în exploatare pe perioada de garanție, inclusiv viciile aferente și remedierea lor.

4. Comisia de recepție poate cere, în cazuri foarte bine justificate și/sau în cazul apariției unor vicii, efectuarea de încercări și expertize.

5. La terminarea recepției comisia de recepție finală își va consemna observațiile și concluziile în procesul-verbal de recepție finală, pe care-l va înainta achizitorului în termen de 5 zile lucrătoare de la întocmire, împreună cu recomandarea de admitere, cu sau fără obiecții, a recepției, de amânare sau de respingere a ei.

6. În cazul în care comisia de recepție finală recomandă admiterea cu obiecții, amânarea sau respingerea recepției, ea va trebui să propună măsuri pentru înlăturarea  neregulilor semnalate.

7. Comisia de recepție finală recomandă respingerea recepției finale în cazul în care nu se respectă una sau mai multe dintre exigențele esențiale.

8. Lucrarea a cărei recepție finală a fost respinsă va fi pusă în stare de conservare prin grija și pe cheltuiala achizitorului, iar utilizarea ei va fi interzisă.

9. Achizitorul se va îndrepta pentru recuperarea pagubelor împotriva factorilor implicați în executarea construcției, vinovați de viciile constatate cu ocazia recepției, cât și pentru nefuncționarea construcțiilor și/sau a instalațiilor aferente acestora.

10. Achizitorul hotărăște admiterea recepției pe baza recomandării comisiei de recepție finală și notifică contractantului hotărârea sa în termen de 5 zile de la primirea propunerilor comisiei din procesul-verbal de recepție finală.

11. Data recepției finale este data notificării de către achizitor a hotărârii sale.

12. Cheltuielile ocazionate de încercări, altele decât cele care decurg din prevederile contractuale, se plătesc de către partea care a avut inițiativa efectuării lor. În situațiile în care, în urma rezultatelor nefavorabile ale încercărilor, se stabilește o culpă, cheltuielile respective se suportă de către partea în culpă.

13. Cheltuielile de expertiză sau cele ocazionate de asistența unui expert se plătesc de partea care a avut inițiativa convocării expertului și se suportă de partea în culpă.

14. Dacă părțile nu ajung la încheierea procesului-verbal de recepție finală pe cale amiabilă, ele se pot adresa instanței judecătorești competente.

15. Procesele-verbale de recepție la terminarea lucrărilor se difuzează prin grija achizitorului:

1. contractantului;
2. organului administrației publice locale, emitent al autorizației de construire;
3. organului administrației financiare locale.

**16.6.Remedierea Defectelor**

(1) În orice moment înainte de expirarea perioadei stabilite la art. 17 din prezentele condiții contractuale, achizitorul poate să înștiințeze contractantul cu privire la orice defecte, fie ele aparente sau ascunse, sau lucrări nefinalizate.

(2) Contractantul va remedia, fără costuri suplimentare pentru achizitor, orice defecte datorate faptului că materialele, echipamentele sau calitatea execuției nu sunt în conformitate cu prevederile ofertei și a contractului.

(3) Neremedierea defectelor sau nefinalizarea lucrărilor în cadrul termenului stabilit prin notificarea achizitorului va îndreptăți achizitorul să efectueze toate lucrările necesare, pe cheltuiala contractantului.

(4) Remedierea defectelor calitative apărute din vina Contractantului, atât în perioada de execuție, cât și în perioada de garanție stabilită potrivit legii se face pe cheltuiala acestuia.

**16.7. Desfacerea și Testarea**

(1) Achizitorul înștiințează contractantul cu privire la desfacerea și/sau testarea oricărei lucrări. Probele și testele necesare dar neprevăzute și comandate de achizitor pentru verificarea unor lucrări sau materiale puse în operă vor fi suportate de acesta din urma numai în cazul în care după desfacerea/testarea lucrării nu se constată nicio culpă a contractantului. Contractantul are obligația să asigure instrumentele, utilajele și materialele necesare pentru verificarea, măsurarea și testarea lucrărilor, conform normativelor in vigoare. Costul probelor, testelor și încercărilor, inclusiv al manoperei aferente acestora, revine contractantului.

(2) Contractantul are obligația de a nu acoperi lucrările care devin ascunse, fără notificarea și aprobarea achizitorului.

(3) Contractantul are obligația de a notifica achizitorul, ori de câte ori astfel de lucrări sunt finalizate, pentru a fi examinate, testate și măsurate. In caz contrar, contractantul are obligația de a dezveli orice parte sau părți din lucrare, pe cheltuiala sa si la dispoziția achizitorului, și de a reface această parte sau aceste părți din lucrare, dacă este cazul.

***17. Perioada de garanție acordată lucrărilor***

**17.1.** (1) Contractantul are obligația legală de garantare a calității materialelor, echipamentelor și lucrărilor de construcții executate, conform prevederilor Legii 10/1995 (Legea calității în construcții) coroborate cu prevederile Codului civil.

(2) Garanția acordată lucrărilor reprezintă perioada de timp cuprinsă între data recepției la terminarea lucrărilor și data recepției finale.

**17.2.** Garanția lucrărilor executate este de **\_\_\_\_ luni** de la data semnării procesului verbal de recepție la terminarea lucrărilor, precum și după împlinirea acestui termen, pe toată durata de existență a construcției, pentru viciile structurii de rezistență rezultate din nerespectarea normelor de execuție.

**17.3.** (1) Contractantul are obligația, în urma dispoziției date de achizitor, de a executa pe propria cheltuială toate lucrările de modificare, reconstrucție și remediere a viciilor și a altor defecte calitative apărute din vina sa, atât în perioada de execuție, cât și în perioada de garanție.

(2) Contractantul are obligația de a executa toate activitățile prevăzute la alin.(1), pe cheltuiala proprie, în cazul în care ele sunt necesare datorită:

1. utilizării de materiale, de instalații sau a unei manopere neconforme cu prevederile contractului;
2. unui viciu de concepție, acolo unde contractantul este responsabil de proiectarea unei părți a lucrărilor; sau
3. neglijenței sau neîndeplinirii de către contractant a oricăreia dintre obligațiile explicite sau implicite care îi revin în baza contractului.

(3) În cazul în care defecțiunile nu se datorează contractantului, lucrările fiind executate de către acesta conform prevederilor prezentului contract, cheltuielile de remediere vor fi evaluate și plătite ca lucrări suplimentare.

**17.4.** În cazul în care contractantul nu executălucrările prevăzute la clauza 17.3 alin. (1), achizitorul este îndreptățit să angajeze și să plătească alte persoane care să le execute. Cheltuielile aferente acestor lucrări vor fi recuperate de către achizitor de la contractant din garanția de bună execuție a contractului, urmare a unei solicitări către bancă, fără a fi necesară îndeplinirea vreunei alte formalități.

**17.5.** În toate cazurile, contractantul este obligat ca în perioada de garanție să intervină asupra lucrărilor și să remedieze deficiențele în termenul stabilit în notificarea efectuată de achizitor.

***18. Subcontractarea, dacă este cazul***

**18.1.** Un subcontract va fi valid doar dacă are forma unui acord scris prin care contractantul încredințează unui terț executarea unei părți din contract. Simpla închiriere a unui utilaj, furnizarea de manoperă sau contractele de furnizare de bunuri nu sunt considerate sau interpretate drept "subcontracte" pentru scopul prezentului contract. Subcontractele vor fi în concordanță cu acest contract. Subcontractele se vor constitui în anexe la contract. Prevederile acestor subcontracte care nu sunt reglementate de condițiile contractuale nu sunt opozabile achizitorului.

**18.2.** Niciun subcontractant nu se va afla în situațiile de excludere aferente atribuirii contractului. Fiecare subcontractant va avea capacitatea tehnică și profesională necesară pentru executarea părții din contract care îi este încredințată.

**18.3.** La semnarea contractului, contractantul va prezenta achizitorului subcontractele încheiate de contractant cu subcontractanții declarați în ofertă. Pentru evitarea oricărui dubiu se consideră că aceste subcontracte au primit acordul achizitorului.

**18.4.** (1) Pentru numirea unui subcontractant propus după semnarea contractului, inclusiv pentru înlocuirea oricărui subcontractant, contractantul va solicita **acordul** achizitorului de a înlocui/implica noul subcontractant. Solicitarea va indica partea contractului care va fi subcontractată, valoarea subcontractului, identitatea subcontractantului și a reprezentantului său legal, certificatele și alte documente necesare pentru verificarea inexistenței unor situații de excludere în conformitate cu prevederile aferente atribuirii contractului și a resurselor/capabilităților corespunzătoare părții sale de implicare propusă în contract, precum și o declarație pe propria răspundere a subcontractantului propus prin care își asumă respectarea prevederilor contractului și a ofertei tehnice aferente părții sale de implicare propuse în contract. În cazul înlocuirii oricărui subcontractant, solicitarea contractantului va conține justificări rezonabile privind înlocuirea.

(2) În termen de **10 de zile** de la primirea acestei solicitări, achizitorul va notifica decizia sa contractantului, cu indicarea motivelor în cazul unui refuz. Dacă achizitorul nu își notifică decizia în termenul mai sus indicat, solicitarea este considerată aprobată la expirarea termenului. În termen de **5 zile** de la aprobarea oricărui nou subcontractant, contractantul va transmite achizitorului un exemplar semnat al subcontractului aferent, care se va constitui anexă la contract. Subcontractantul nu va începe executarea părții sale din contract înainte de transmiterea subcontractului către achizitor.

(3) Înlocuirea unui subcontractant care a fost declarat în ofertă se va face în condițiile prevăzute în prezenta subclauză, cu condiția să nu reprezinte o **modificare substanțială** în sensul Legii în domeniul achizițiilor publice.

(4) În cazul în care un subcontractant reziliază un subcontract sau renunță în alt fel la subcontract, contractantul va notifica achizitorul în termen de **5 zile** și va indica în ce mod intenționează să continue executarea părții respective din contract.

(5) Lista subcontractanților, cu datele de recunoaștere ale acestora, cât și contractele încheiate cu aceștia se constituie în anexe la contract.

**18.5.** Contractantul va fi responsabil de acțiunile, abaterile și neglijența subcontractanților săi, inclusiv ale subcontractanților acestora de orice nivel, ale agenților sau angajaților lor, ca și cum ar fi acțiunile, abaterile sau neglijența contractantului, ale agenților sau angajaților săi. Aprobarea de către achizitor a subcontractării unei părți din contract sau a subcontractantului pentru executarea oricărei părți a contractului nu-l va exonera pe contractant de nicio obligație care îi revine potrivit prevederilor contractului.

**18.6.** Dacă un subcontractant și-a asumat față de contractant o obligație continuă, pentru o perioadă ce depășește perioada de garanție conform contractului, cu privire la proiectare, lucrări executate sau la bunurile, materialele, echipamentele sau serviciile furnizate de subcontractant, inclusiv garanții pentru acestea, contractantul, în orice moment după expirarea perioadei de garanție, va transfera imediat achizitorului, beneficiul acestei obligații pentru perioada rămasă valabilă. În cazul în care contractantul nu efectuează un astfel de transfer, obligația continuă va fi transferată imediat.

**18.7.** În cazul în care contractantul încheie un subcontract fără acordul achizitorului, subcontractarea va fi considerată o încălcare a prezentului contract, iar contractul se reziliază de plin drept, fără notificare prealabilă, fără efectuarea vreunei alte formalități și fără intervenția instanței de judecată și se vor aplica penalități de 50% din valoarea serviciilor și lucrărilor contractate.

**18.8.** Dacă un subcontractant nu își îndeplinește obligațiile sale sau le îndeplinește în mod defectuos, achizitorul poate solicita contractantului să-l înlăture pe subcontractant de pe șantier și să asigure un subcontractant cu calificări și experiență adecvate ca înlocuitor sau să reia personal executarea părții relevante a contractului.

**18.9.** Contractantul va informa achizitorul, lunar, cu privire la plățile efectuate către subcontractanți. În cazul în care contractantul întârzie nejustificat efectuarea plăților către subcontractanți, achizitorul va fi îndreptățit să sisteze plățile către contractant până la remediere situației.

**18.10.** (1) Contractantul este pe deplin răspunzător față de achizitor de modul în care îndeplinește contractul.

(2) Subcontractantul este pe deplin răspunzător față de contractant de modul în care își îndeplinește partea sa din contract.

(3) Contractantul are dreptul de a pretinde daune-interese subcontractanților desemnați, dacă aceștia nu își îndeplinesc partea lor din contract.

**18.11.** (1) Contractantul are dreptul de a implica noi subcontractanți, pe durata executării contractului de achiziție publică, cu condiția ca nominalizarea acestora să nu reprezinte o modificare substanțială a contractului de achiziție publică, în condițiile art. 221 din Legea nr.98/2016.

(2) În situația prevăzută la alin. (1), contractantul va transmite achizitorului informațiile cu privire la noii subcontractanți și va obține acordul achizitorului privind eventualii noi subcontractanți implicați ulterior în executarea contractului.

(3) Atunci când înlocuirea sau introducerea unor noi subcontractanți are loc după atribuirea contractului, aceștia transmit certificatele și alte documente necesare pentru verificarea inexistenței unor situații de excludere și a resurselor/capabilităților corespunzătoare părții lor de implicare în contractul care urmează să fie îndeplinit.

**18.12.** (1) Înlocuirea/implicarea subcontractanților de către contractant în perioada de implementare a contractului poate interveni în următoarele situații:

a) înlocuirea subcontractanților nominalizați în ofertă și ale căror activități au fost indicate în ofertă ca fiind realizate de subcontractanți,

b) declararea unor noi subcontractanți ulterior semnării contractului de achiziție publică în condițiile în care serviciile ce urmează a fi subcontractate au fost prevăzute în ofertă fără a se indica inițial opțiunea subcontractării acestora,

c) renunțarea/retragerea subcontractanților din contractul de achiziție publică.

(2) În cazul în care contractantul înlocuiește/implică subcontractanții în perioada de implementare a contractului, achizitor are obligația de a solicita prezentarea contractelor încheiate între contractant și subcontractanții declarați ulterior, care să conțină obligatoriu, cel puțin următoarele elemente:

a) activitățile ce urmează a fi subcontractate;

b) numele, datele de contact, reprezentanții legali ai noilor subcontractanți;

c) valoarea aferentă prestațiilor noilor subcontractanți.

(3) Noii subcontractanți au obligația de a prezenta o declarație pe propria răspundere prin care își asumă respectarea prevederilor caietului de sarcini și a propunerii tehnice depuse de către contractant la ofertă, aferentă activității supuse subcontractării.

(4) Contractele și declarațiile vor fi prezentate cu **cel puțin 15 zile** înainte de momentul începerii executării lucrărilor/prestării serviciilor de către noii subcontractanți.

(5) Noii subcontractanți au obligația de a transmite certificatele și alte documente necesare pentru verificarea inexistenței unor situații de excludere și a resurselor/capabilităților corespunzătoare părților de implicare în contractul de achiziție publică.

(6) Înlocuirea/implicarea subcontractanților de către contractant în perioada de implementare a contractului se realizează cu acordul achizitorului.

(7) Situația prevăzută la art. 18.12. alin (1), lit. a) nu reprezintă modificare substanțială, așa cum este aceasta definită la art. 221 din Legea nr.98/2016.

**18.13.** (1) În situația prevăzută la art. 18.12 alin. (1) lit. a), valoarea aferentă activităților subcontractate va fi cel mult egală cu valoarea declarată în cadrul ofertei ca fiind subcontractată, la care se poate adăuga numai ajustarea prețurilor existente în contract.

(2) În situația prevăzută la art. 18.12 alin. (1) lit. a), obiectul noului contract de subcontractare nu trebuie să modifice obiectul contractului de subcontractare anterior.

(3) Obiectul și valoarea noului contract de subcontractare nu vor conține lucrările executate/serviciile prestate de către subcontractantul inițial și nici valoarea aferentă acestora.

**18.14.** În situația prevăzută la art. 18.12 alin. (1), lit. b), contractantul are dreptul de a implica noi subcontractanți pe durata executării contractului, cu condiția ca nominalizarea acestora să nu reprezinte o modificare substanțială a contractului de achiziție publică în condițiile art. 221 din Legea nr.98/2016.

**18.15.** Situația prevăzută la art. 18.12 alin. (1), lit. b) nu reprezintă o modificare substanțială așa cum este aceasta definită la art. 221 din Legea nr.98/2016, dacă se îndeplinesc următoarele condiții cumulative:

a) introducerea unui nou subcontractant nu are impact asupra îndeplinirii criteriilor de calificare/selecție sau în privința aplicării criteriului de atribuire raportat la momentul evaluării ofertelor;

b) introducerea unui nou subcontractant nu modifică prețul contractului dintre achizitor și contractant;

c) introducerea unui nou subcontractant este strict necesară pentru îndeplinirea contractului de achiziție publică;

d) prin introducerea unui nou subcontractant nu este schimbat caracterul general al obiectului contractului de achiziție publică, fapt ce presupune că scopul contractului, precum și indicatorii principali ce caracterizează rezultatul respectivului contract rămân nemodificați.

**18.16.** În situația prevăzută la art. 18.12 alin. (1), lit. c), în cazul în care un contract de subcontractare este denunțat unilateral/reziliat de către una din părți, contractantul are obligația de a prelua partea/părțile din contract aferente activității subcontractate sau de a înlocui acest subcontractant cu un nou subcontractant în condițiile art. 18.12 alin.(1), lit. a).

**18.17.** (1) Achizitorul poate efectua plăți corespunzătoare părții/părților din contract îndeplinite de către subcontractanții propuși în ofertă, dacă aceștia solicită, pentru serviciile prestate sau pentru executarea lucrărilor contractantului, potrivit contractului dintre contractant și subcontractant în conformitate cu dispozițiile legale aplicabile, atunci când natura contractului permite acest lucru și dacă subcontractanții propuși și-au exprimat opțiunea în acest sens.

(2) În sensul alin. (1), subcontractorii își vor exprima la momentul încheierii contractului de achiziție publică sau la momentul introducerii acestora în contractul de achiziție publică, după caz, opțiunea de a fi plătiți direct de către achizitor. Achizitorul efectuează plățile direct către subcontractanții agreați doar atunci când prestația acestora este confirmată prin documente agreate de toate cele 3 părți, respectiv achizitor, contractant și subcontractant sau de achizitor și subcontractant atunci când, în mod nejustificat, contractantul blochează confirmarea executării obligațiilor asumate de subcontractant.

(3) În cazul în care un subcontractant își exprimă, în conformitate cu prevederile legii, opțiunea de a fi plătit direct, subcontractul anexat contractului va conține o anexă specifică privind plata directă, prin care contractantul și subcontractantul vor:

* + 1. consemna această opțiune,
    2. preciza contul bancar al subcontractantului și
    3. indica, pentru fiecare articol din Graficul de eșalonare a plăților aferent părții de lucrări pentru care este desemnat subcontractantul, partea din sumă sau procentul corespunzător aferent subcontractantului, urmând ca subcontractantul să fie plătit direct de către achizitor.

***19. Ajustarea prețului contractului***

**19.1.** Pentru lucrările contractate ce urmează a fi executate, prețul este cel declarat în oferta financiară, care face parte integrantă din contract.

**19.2**. Prețul contractului nu se actualizează.

***20. Responsabilități și asigurări***

**20.1. Responsabilități**

**a) Responsabilitatea pentru daune aduse lucrărilor**

Contractantul își va asuma:

1. întreaga responsabilitate pentru menținerea integrității lucrărilor și
2. riscul pierderii și daunei, indiferent de cauză, până la aprobarea recepției la terminarea lucrărilor.

Compensația pentru daunele aduse lucrărilor și generate de răspunderea antreprenorului va fi limitată la prețul contractului. Această limită nu se va aplica pentru compensație pentru pierderi sau daune generate de frauda sau neglijența gravă a antreprenorului sau personalului său, inclusiv subcontractanților săi și oricărei persoane pentru care antreprenorul este responsabil. După aprobarea recepției la terminarea lucrărilor, contractantul va rămâne responsabil de orice nerespectare a obligațiilor ce îi revin prin contract pentru perioada prevăzută de lege.

**b) Răspunderea contractantului față de achizitor**

În orice moment, contractantul va fi responsabil și va despăgubi achizitorul pentru orice daune aduse, pe durata executării contractului, achizitorului de către contractant sau personalul său, inclusiv subcontractanții săi și orice persoană pentru care contractantul este responsabil.

Compensația pentru daunele aduse achizitorului (altele decât cele aduse lucrărilor) și generate de răspunderea contractantului va fi limitată la prețul contractului. Această limită nu se va aplica pentru compensație în caz de vătămare corporală, inclusiv deces, și nici pentru daune de orice tip aduse achizitorului și generate de frauda sau neglijența gravă a contractantului sau personalului său, inclusiv subcontractanților săi și oricărei persoane pentru care contractantul este responsabil.

**c) Răspunderea contractantului față de terți**

Contractantul va despăgubi, proteja și apăra achizitorul, inclusiv personalul său, de orice acțiuni, reclamații, pierderi sau daune, directe sau indirecte, de orice natură (denumite în continuare "reclamație") generate de o acțiune sau inacțiune a contractantului sau personalului său, inclusiv subcontractanților săi și/sau oricărei persoane pentru care contractantul este responsabil, în îndeplinirea obligațiilor contractuale, cu excepția situațiilor în care:

1. reclamația este generată de dreptul achizitorului de a executa lucrările permanente pe, peste, sub, în sau prin orice teren, și de a ocupa acest teren pentru lucrările permanente, sau
2. pierderea sau dauna este un rezultat inevitabil al obligațiilor contractantului de a proiecta și executa lucrările și de a remedia orice defecțiuni.

Achizitorul va aduce la cunoștința contractantului reclamația oricărui terț în cel mai scurt timp posibil din momentul în care achizitorul o ia la cunoștință. În cazul în care achizitorul alege să conteste reclamația sau să se apere împotriva reclamației, contractantul va acoperi costurile rezonabile de contestare sau apărare suportate de achizitor și personalul său.

În sensul prezentului punct c), agenții și angajații achizitorului, dirigintele de șantier, angajații săi, subcontractanții săi, precum și personalul contractantului, subcontractanții și orice persoană pentru care contractantul este responsabil sunt considerate terți.

Contractantul va gestiona toate reclamațiile în strânsă colaborare cu achizitorul.

Orice înțelegere sau acord cu terții pentru soluționarea unei reclamații necesită acordul expres prealabil al achizitorului și al contractantului.

**20.2. Asigurare**

**a) Asigurare - aspecte generale**

Începând cu data de începere sau mai devreme și pe durata executării contractului, contractantul se asigură că el, personalul său, inclusiv subcontractanții săi și orice persoană pentru care contractantul este responsabil, sunt asigurați corespunzător de societăți de asigurare recunoscute pe piața europeană a asigurărilor.

La data de începere, contractantul va transmite achizitorului și dirigintelui de șantier o copie a tuturor certificatelor de asigurare ce indică faptul că obligațiile contractantului cu privire la asigurări sunt respectate, precum și o copie a polițelor de asigurare. Pe durata executării contractului, contractantul va transmite fără întârziere, după plata fiecărei prime de asigurare și oricând la cererea dirigintelui de șantier, o versiune actualizată a certificatelor de asigurare.

Contractantul va obține de la asiguratori angajamentul de a informa personal și direct achizitorul și dirigintele de șantier cu privire la orice eveniment ce poate reduce, anula sau modifica în orice fel asigurarea în cauză. Asiguratorii vor transmite aceste informații în cel mai scurt timp posibil, și în orice caz cu cel puțin **30 de zile** înainte de reducerea, anularea sau modificarea asigurării.

În măsura posibilului, contractantul se va asigura că respectivele polițe de asigurare încheiate conțin o renunțare a dreptului de regres al asiguratorului în favoarea achizitorului și dirigintelui de șantier, agenților și angajaților lor.

Încheierea și menținerea de către contractant a unor asigurări corespunzătoare nu vor exonera pe contractant de responsabilitățile legale și/sau contractuale.

Contractantul va suporta integral consecințele lipsei totale sau parțiale a asigurării, eliberând complet achizitorul și dirigintele de șantier de orice răspundere în această privință.

Contractantul se va asigura că personalul său, inclusiv subcontractanții săi și orice persoană pentru care contractantul este responsabil, respectă aceleași cerințe de asigurare ca cele impuse contractantului prin acest contract. În caz de lipsă de asigurare sau de asigurare necorespunzătoare a personalului contractantului, inclusiv a subcontractanților săi sau a oricărei persoane pentru care contractantul este responsabil, contractantul va despăgubi achizitorul și dirigintele de șantier pentru toate consecințele rezultate.

Sub propria responsabilitate și fără a afecta obligația de a încheia toate asigurările pentru acoperirea obligațiilor prevăzute în acest contract, contractantul se va asigura că toate asigurările obligatorii sunt încheiate conform legislației în vigoare. Se va asigura de asemenea că toate obligațiile legale ce se aplică asigurării sunt respectate.

Achizitorul și dirigintele de șantier vor fi exonerați de orice răspundere privind evaluarea și conformitatea polițelor de asigurare încheiate de contractant în raport cu obligațiile sale contractuale și/sau legale.

Pe durata executării contractului, dacă vreun asigurator nu își poate respecta angajamentele, asigurarea respectivă nu va mai fi validă. Achizitorul va notifica contractantul pentru a încheia o nouă asigurare potrivit prevederilor contractului. În cazul în care contractantul nu transmite o copie a noului certificat de asigurare și a poliței aferente în termen de **15 de zile** de la data notificării, achizitorul poate rezilia contractul potrivit prevederilor clauzei de reziliere.

Asigurările se vor încheia cu o agenție de asigurare autorizată. Contravaloarea primelor de asigurare va fi suportată de către contractant din capitolul „Cheltuieli indirecte”.

Contractantul are obligația de a prezenta achizitorului, ori de câte ori i se va cere, polița sau polițele de asigurare și recipisele pentru plata primelor curente (actualizate).

Contractantul are obligația de a se asigura că subcontractanții au încheiat asigurări pentru toate persoanele angajate de ei. El va solicita subcontractanților să prezinte achizitorului, la cerere, polițele de asigurare și recipisele pentru plata primelor curente (actualizate).

**b) Asigurare - Aspecte specifice**

**1. Asigurare pentru daune aduse terților**

Contractantul va încheia o asigurare de răspundere civilă ce va acoperi vătămări corporale și daune aduse proprietății ce pot fi provocate terților ca urmare a executării contractului, inclusiv în perioada de garanție. Polița de asigurare trebuie să prevadă că personalul achizitorului, inclusiv cel al dirigintelui de șantier, precum și cel al altor executanți și terți prezenți pe șantier, în vecinătatea șantierului sau în orice alt loc folosit de contractant sunt considerați terți în această asigurare. Cu excepția cazului în care este prevăzut altfel, limitele de acoperire pentru această asigurare nu vor fi inferioare celor valabile pentru asigurarea obligatorie de răspundere civilă auto potrivit reglementărilor Uniunii Europene.

**2. Asigurarea Lucrărilor**

Contractantul are obligația de a încheia o asigurare de răspundere civilă profesională, care va acoperi riscul de neglijență profesională în executarea lucrărilor. Acesta va menține în vigoare asigurarea de răspundere civilă profesională până la recepția finală a lucrărilor executate.

Contractantul va încheia o asigurare de tip "***toate riscurile pentru lucrările de construcții-montaj***" în beneficiul său individual și în solidar cu subcontractanții săi, achizitorul și dirigintele de șantier. Această asigurare va acoperi toate daunele ce pot fi aduse lucrărilor incluse în contract, inclusiv daune generate de vicii sau erori de proiectare privind proiectul tehnic, materialele de construcție sau punerea în operă și pentru care contractantul este responsabil conform contractului și daune generate de evenimente naturale. Această asigurare va acoperi și prejudiciul adus documentelor contractantului, bunurilor și proprietăților existente ale achizitorului și dirigintelui de șantier.

De asemenea, contractantul va încheia o asigurare pentru acoperirea utilajelor și lucrărilor provizorii cel puțin până la valoarea totală de înlocuire/reconstrucție.

Contractantul are obligația să asigure utilajele pentru o valoare cel puțin egală cu valoarea totală de înlocuire a acestora, inclusiv livrarea pe șantier. Pentru fiecare din utilajele contractantului asigurarea trebuie să fie în vigoare pe perioada transportului pe șantier și până în momentul în care utilajul nu mai este necesar ca utilaj al contractantului.

Achizitorul nu va fi responsabil pentru niciun fel de daune-interese, compensații plătibile prin lege, în privința sau ca urmare a unui accident sau prejudiciu adus unui muncitor sau altei persoane angajate de contractant, cu excepția unui accident sau prejudiciu rezultând din vina achizitorului, a agenților sau a angajaților acestuia.

**3. Asigurare auto**

Contractantul va încheia (sau se va asigura că sunt încheiate) asigurări de răspundere civilă auto pentru toate vehiculele folosite de antreprenor sau subcontractanții săi (indiferent dacă aceste vehicule sunt deținute în proprietate sau nu) în legătură cu contractul.

**4. Asigurare împotriva accidentelor la locul de muncă**

Contractantul va încheia polițe de asigurare pentru asigurarea contractantului, personalului său, inclusiv subcontractanților săi și oricărei persoane pentru care contractantul este responsabil, în caz de accident la locul de muncă sau în drum spre și de la locul de muncă. Se va asigura că subcontractanții săi procedează la fel. Contractantul va despăgubi achizitorul pentru orice reclamații pe care personalul său, inclusiv angajații săi sau subcontractanții săi le-ar putea formula în aceste privințe.

**5. Asigurarea răspunderii cu privire la calitatea lucrărilor**

Contractantul va încheia o asigurare pentru a acoperi întreaga sa răspundere cu privire la calitatea Lucrărilor, chiar și după Recepția Finală, conform Legii.

***21. Modificarea contractului***

**21.1.** Părțile au dreptul, pe perioada de valabilitate a contractului, de a conveni modificarea și/sau completarea clauzelor acestuia, de comun acord, fără organizarea unei noi proceduri de atribuire și fără a afecta caracterul general al contractului, în limitele dispozițiilor legale prevăzute de art. 221-222 din Legea nr.98/2016, coroborate cu prevederile referitoare la modificări contractuale din H.G. nr.395/2016.

21.2. Modificările nesubstanțiale astfel cum sunt stabilite în Legea nr.98/2016 sunt singurele modificări care pot fi făcute fără organizarea unei noi proceduri de atribuie.

21.3. Modificările contractuale, astfel cum sunt ele stabilite la clauzele 21.1 și 21.2 nu trebuie să afecteze, în niciun caz și în niciun fel, rezultatul procedurii de atribuire, prin anularea sau diminuarea avantajului competitiv pe baza căruia contractantul a fost declarat câștigător în cadrul procedurii de atribuire.

**21.4.** (1) Orice modificare a prezentului contract se face numai în scris, cu acordul părților contractante, prin act adițional, cu respectarea dispozițiilor înscrise în art. 221 din Legea nr. 98/2016.

(2) Partea care solicită modificări contractuale are obligația de a notifica cealaltă parte, în scris, în termen de maxim **5 zile** de la data la care a intervenit situația care conduce la modificarea contractului.

**21.5.** Pentru calcularea prețului aferent modificărilor nesubstanțiale se va/vor utiliza prețul/prețurile unitare din cadrul propunerii financiare inițiale.

**21.6.** Achizitorul poate modifica contractul în sensul renunțării parțiale la executarea lucrărilor, cu condiția notificării contractantului cu *minim 15 zile* înainte de data renunțării.

**21.7.** Părțile contractante au dreptul, pe durata îndeplinirii contractului, de a conveni modificarea clauzelor contractului, prin act adițional, în cazul apariției unor circumstanțe care lezează interesele comerciale legitime ale acestora și care nu au putut fi prevăzute la data încheierii contractului.

**21.8.** Oricând, înainte de aprobarea Recepției la Terminarea Lucrărilor, dirigintele de șantier/achizitorul poate aproba prin ordin administrativ o modificare pentru orice parte a lucrărilor, cu condiția ca această modificare să fie nesubstanțială în sensul legii în domeniul achizițiilor publice și să fie aprobată în prealabil de către achizitor. O asemenea modificare poate include modificări ale **cerințelor achizitorului**, ale documentelor contractantului sau ale lucrărilor.

Procedura de elaborare și aprobare a ordinului administrativ de modificare va fi conformă cu prevederile prezentei clauze.

**21.9.** Contractantul este responsabil pentru orice majorare sau reducere a unei cantități de lucrări real executate față de cele indicate în listele de cantități parte a documentelor contractantului, cu excepția cazului în care o asemenea majorare sau reducere este cauzată de o modificare. Cu excepția acestui caz, valoarea contractului nu va fi afectată de vreo majorare sau reducere a cantităților real executate față de cele indicate în listele de cantități parte a documentelor contractantului.

**21.10.** Înainte de emiterea unui ordin administrativde modificare, dirigintele de șantier/achizitorul va notifica contractantul cu privire la natura și forma modificării considerate. Contractantul, în termenul prevăzut în notificarea dirigintelui de șantier/achizitorului, va transmite dirigintelui de șantier/ achizitorului o propunere scrisă ce va conține, în raport cu această modificare:

1. o descriere a activităților ce vor fi implementate sau a măsurilor ce vor fi luate și a programului de execuție aferent;
2. orice ajustare necesară a duratei de execuție sau a oricăror obligații ale contractantului rezultate din acest contract; și
3. orice ajustare a valorii contractului, conform regulilor prevăzute în prezenta clauză, și a Graficului de Eșalonare a Plăților.

**21.11.** Dirigintele de șantier/achizitorul, pentru toate modificările considerate conform prezentei clauze, va stabili ajustarea valorii contractului aferentă unor lucrări suplimentare sau la care se renunță în baza următoarelor principii:

1. elemente similare și relevante din contract, dacă există;
2. estimări rezonabile de costuri la care se adaugă un profit rezonabil; și
3. prețuri de piață.

**21.12.** Ordinul administrativ de aprobare a modificării va include cel puțin următoarele:

1. orice modificare relevantă a **cerințelor achizitorului**, documentelor contractantului sau ale lucrărilor;
2. orice modificare relevantă a Programului de Execuție;
3. Decizia dirigintelui de șantier privind orice ajustare (prelungire sau reducere) a duratei de execuție aferentă modificării;
4. Decizia dirigintelui de șantier privind orice ajustări ale valorii contractului și ale Graficului de Eșalonare a Plăților, aferente modificării.

**21.13.** (1) Orice modificare a contractului de achiziție publică în cursul perioadei sale de valabilitate altfel decât în cazurile și condițiile prevăzute la punctul 21.1 se realizează prin organizarea unei noi proceduri de atribuire, în conformitate cu dispozițiile prezentei legi.

(2) În situația nerespectării dispozițiilor alin. (1), achizitor are dreptul de a denunța unilateral contractul de achiziție publică inițial.

(3) Achizitor introduce dreptul de denunțare unilaterală prevăzut la alin. (2) în condițiile contractuale cuprinse în documentația de atribuire.

***22. Încetarea și rezilierea contractului***

**22.1.** Prezentul contract va înceta de drept dacă în termen de maxim **10 de zile** de la emiterea ordinului de începere, nu s-a demarat executarea contractului. Încetarea va opera de plin drept, fără necesitatea vreunei formalități sau intervenția autorităților sau a instanței de judecată.

**22.2.** Încetarea prezentului contract în condițiile art. 22.1 nu va produce niciun fel de efecte asupra altor drepturi ale achizitorului și contractantului dobândite în baza prezentului contract.

**22.3.** (1) Suplimentar față de cauzele de încetare definite mai sus, achizitorul poate rezilia contractul cu efecte depline (de jure) după acordarea unui preaviz de **10 zile** contractantului, fără necesitatea unei alte formalități și fără intervenția vreunei autorități sau instanțe de judecată, în oricare dintre situațiile următoare, dar nelimitându-se la acestea:

a) contractantul nu execută contractul în conformitate cu obligațiile asumate și nu înțelege să se conformeze în termenul de 10 zile acordat prin preaviz;

b) neîndeplinirea obligației de a prezenta în **maxim 5 zile lucrătoare** de la data primirii ordinului de începere al lucrărilor, graficul de execuție.

c) contractantul refuză sau omite să aducă la îndeplinire dispozițiile emise de către achizitor sau de către reprezentantul său autorizat, în executarea contractului;

d) contractantul cesionează contractul sau schimba subcontractanții declarați fără a avea acordul scris al achizitorului;

e) contractantul a fost condamnat pentru o infracțiune în legătură cu realizarea obiectului de activitate printr-o hotărâre judecătorească definitivă;

f) contractantul se află în culpă profesională gravă ce poate fi dovedită prin orice mijloc de probă pe care achizitorul îl poate justifica;

g) împotriva contractantului a fost pronunțată o hotărâre având autoritate de lucru judecat cu privire la fraudă, corupție, implicarea într-o organizație criminală sau orice altă activitate ilegală în dauna intereselor financiare ale CE (Comisia Europeană);

h) are loc orice modificare organizațională care implică o schimbare cu privire la personalitatea juridică, natura sau controlul contractantului, cu excepția situației în care asemenea modificări sunt înregistrate într-un act adițional la prezentul contract;

i) apariția oricărei alte incapacități legale care să împiedice executarea contractului;

j) contractantul nu furnizează garanțiile sau asigurările solicitate, sau persoana care furnizează garanția sau asigurarea nu este în măsură să își îndeplinească angajamentele.

k) neîndeplinirea obligațiilor prevăzute la pct. 20.1.

l) contractantul, oricare din membrii personalului contractantului, agenți sau subcontractanți, dau sau se oferă să dea (direct sau indirect) unei persoane orice fel de mită, dar, favor, comision sau alte lucruri de valoare ca stimulent sau recompensă pentru:

- a acționa sau a înceta să acționeze în legătură cu contractul, sau

- a favoriza sau nu, a defavoriza sau nu, oricare persoană care are legătură cu contractul.

(2) Achizitorul poate rezilia contractul, în cazul în care contractantul face obiectul unei proceduri de insolvență, dizolvare, administrare judiciară sau sub controlul altei autorități, în condițiile legilor speciale.

**22.4.** (1) În oricare din aceste evenimente sau circumstanțe, achizitorul, în termen de **10 zile** după transmiterea unei înștiințări către contractant, va putea să rezilieze contractul și să evacueze contractantul de pe șantier.

(2) Prin excepție față de prevederile art.22.3. alin (1), în cazurile descrise la art. 22.3 alin. (1) lit. (d) sau (i), achizitorul va putea, prin înștiințare, să rezilieze imediat contractul, iar în cazul art. 22.3, alin. (2), cu respectarea termenelor și în condițiile prevăzute de legile speciale.

(3) Opțiunea achizitorului de a rezilia contractul nu va prejudicia nici un alt drept al său prevăzut în contract sau alt drept.

**22.5.** După reziliere contractantul va părăsi șantierul și va preda reprezentatului achizitorului toate bunurile solicitate, toate documentele contractantului.

**22.6.** După reziliere, achizitorul poate finaliza lucrările prin forțe proprii și/sau cu alte entități. Achizitorul și aceste entități vor putea folosi apoi bunurile, documentele contractantului.

**22.7.** Achizitorul va transmite o înștiințare prin care utilajele contractantului și lucrările provizorii vor fi restituite contractantului pe șantier sau în apropierea șantierului. Contractantul va organiza cu promptitudine evacuarea acestora, pe riscul și pe cheltuiala sa.

**22.8.** Dacă achizitorul reziliază contractul, va fi îndreptățit să recupereze de la contractant fără a renunța la celelalte remedii la care este îndreptățit în baza acestuia, orice pierdere sau prejudiciu suferit până la un nivel egal cu valoarea contractului.

**22.9.** În cazul rezilierii contractului, achizitorul va întocmi situația lucrărilor efectiv executate, inventarul materialelor, utilajelor și lucrărilor provizorii, după care se vor stabili sumele care urmează să le plătească în conformitate cu prevederile contractului, precum și daunele pe care trebuie să le suporte contractantul din vina căruia s-a reziliat contractul.

**22.10.** În cazul prevăzut la art. 22.9., achizitorul va convoca în maxim **5 zile** de la data rezilierii contractului, comisia de recepție, care va efectua recepția cantitativă și calitativă a lucrărilor executate.

**22.11.** În orice situație în care achizitorul este îndreptățit la despăgubiri, poate reține aceste despăgubiri din orice sume datorate contractantului sau poate executa garanția de bună execuție, în conformitate cu prevederile art. 13.3.

**22.12.** Achizitorul va fi îndreptățit să rezilieze unilateral contractul printr-o notificare de reziliere adresată contractantului cu **10 zile**, înainte de data propusă pentru reziliere, în condițiile în care se dovedește că contractantul s-a angajat în activități de corupție, fraudă, în practici ilicite, coercitive sau obstrucționiste, în execuția contractului.

**22.13.** Rezilierea contractului din inițiativa contractantului

(1) În urma unui preaviz de **10 zile** acordat achizitorului, contractantul poate rezilia prezentul contract dacă achizitorul nu își îndeplinește obligația de plată a sumelor datorate acestuia, după expirarea termenului limită prevăzut în prezentul contract.

(2) Rezilierea nu va afecta niciun alt drept al achizitorului sau al contractantului dobândit în temeiul prezentului contract. Achizitorul va fi obligat să achite Contractantului toate lucrările executate până la momentul încetării efective a contractului.

**22.14.** Achizitorul va putea denunța unilateral prezentul contract cu o notificare prealabilă cu 10 zile înainte, în perioada de valabilitate a acestuia, în cazul apariției situațiilor prevăzute la articolul 223 din Legea nr.98/2016.

***23. Terții susținători (dacă este cazul)***

23.1. Contractantul este obligat ca în actul juridic încheiat cu terții susținători să prevadă clauze privind obligativitatea acestora de a executa obligațiile prevăzute în angajamentul ferm și pentru care oferă susținere contractantului în situația imposibilității derulării prezentului contract de către contractant.

23.2. Contractantul se obligă să cesioneze achizitorului, cu titlu de garanție, drepturile sale în raport cu terții susținători pentru executarea obligațiilor acestora prevăzute în angajamentul ferm încheiat cu contractantul, respectiv pentru daunele suferite de către achizitor pentru nerespectarea angajamentului ferm de către terții susținători.

***24. Cesiunea de creanțe***

**24.1.** Contractantul poate cesiona în favoarea subcontractantului/subcontractanților creanța născută din contract legată de partea/părțile din contract care este/sunt îndeplinită/îndeplinite de către aceștia.

**24.2.** În vederea determinării valorii creanței, ofertantul are obligația de a cuprinde în oferta sa denumirea subcontractanților și datele de contact ale acestora, partea/părțile din contract care urmează a fi îndeplinite de către aceștia, valoarea la care se ridică partea/părțile respective, precum și acordul subcontractanților cu privire la aceste aspecte.

**24.3.** Obligațiile născute din contract rămân în sarcina părților contractante, astfel cum au fost stipulate și asumate inițial.

***25. Forța majoră***

**25.1.** (1) Prin forță majoră se înțelege orice eveniment extern, imprevizibil, absolut invincibil și inevitabil, intervenit după data semnării contractului, care împiedică executarea în tot sau în parte a contractului și care exonerează de răspundere partea care o invocă.

(2) Pot constitui cauze de forță majoră evenimente cum ar fi: calamitățile naturale (cutremure, inundații, alunecări de teren), război, revoluție, embargo.

**25.2.** Partea care invocă forța majoră are obligația de a notifica celeilalte părți cazul de forță majoră, în termen de **5 (cinci)** zile de la data apariției și de a dovedi existența situației de forță majoră în baza unui document eliberat sau emis de către autoritatea competentă, în termenul de cel mult **15 (cincisprezece)** zile de la data comunicării acestuia. De asemenea, are obligația de a comunica data încetării situației de forță majoră, în termen de **5 (cinci)** zile.

**25.3.** Părțile au obligația de a lua orice măsuri care le stau la dispoziție în vederea limitării consecințelor acțiunii de forță majoră.

**25.4.** Dacă partea care invocă forța majoră nu procedează la notificarea începerii și încetării cazului de forță majoră, în condițiile și termenele prevăzute, va suporta toate daunele provocate celeilalte părți prin lipsa de notificare.

**25.5.** Executarea contractului va fi suspendată de la data apariției cazului de forță majoră pe perioada de acțiune a acesteia, fără a prejudicia drepturile ce se cuvin părților până la apariția acesteia.

**25.6.** În cazul în care forța majoră și/sau efectele acesteia obligă suspendarea executării contractului pe o perioadă mai mare de **3 (trei)** luni, părțile se vor întâlni într-un termen de 10 (zece) zile de la expirarea acestei perioade, pentru a conveni asupra modului de continuare, modificare sau încetare a contractului, fără ca vreuna din părți să poată pretinde celeilalte daune-interese.

***26. Soluționarea litigiilor***

**26.1.** Achizitorul și contractantul vor depune toate eforturile pentru a rezolva pe cale amiabilă, prin tratative directe, orice neînțelegere sau dispută care se poate ivi între ei în cadrul sau în legătură cu îndeplinirea contractului.

**26.2.** Dacă, după 15 zile de la începerea acestor tratative, achizitorul și contractantul nu reușesc să rezolve în mod amiabil o divergență contractuală, se vor adresa instanțelor judecătorești competente.

**27. Transparență**

**27.1.** Contractul de achiziție publică, inclusiv anexele sale, precum și informațiile și documentele vizând executarea acestora constituie informații de interes public în condițiile prevederilor Legii nr. 544 din 2001 privind liberul acces la informațiile de interes public, cu modificările și completările ulterioare, cu respectarea excepțiilor prevăzute de aceasta și a celor stabilite prin prezentul contract.

**27.2.** Nu pot avea caracter confidențial denumirea contractantului, obiectul contractului, valoarea acestuia și plățile efectuate, așa cum rezultă aceste elemente din contractul de lucrări și documentele contractului, inclusiv, dacă e cazul, din actele adiționale prin care se aduc modificări contractului sau anexelor sale.

**28. Confidențialitate**

**28.1.** Părțile convin prin prezentul contract asupra existenței și duratei caracterului confidențial al documentelor, secțiunilor, respectiv informațiilor din proiect menționate explicit în ofertă, conform justificării incluse în anexa menționată și numai dacă publicarea acestora aduce atingere principiului concurenței loiale, respectiv proprietății intelectuale ori altor dispoziții legale aplicabile.

**28.2.** Contractantul va considera toate documentele și informațiile care îi sunt puse la dispoziție în vederea încheierii și executării contractului drept strict confidențiale.

**28.3.** Obligația de confidențialitate nu se aplică în cazul solicitărilor legale privind divulgarea unor informații venite, în format oficial, din partea anumitor autorități publice conform prevederilor legale aplicabile.

***29. Caracterul public al contractului***

(1) Dosarul achiziției publice are caracter de document public.

(2) Accesul la aceste informații poate fi restricționat în cazul în care acestea sunt clasificate prin acordul părților sau protejate de un drept de proprietate intelectuală, potrivit legii.

(3) În cazul în care s-a precizat confidențialitatea anumitor clauze, o parte contractantă nu are dreptul de a face cunoscută respectiva prevedere fără acordul scris al celeilalte părți, cu două excepții:

* informația era cunoscută părții contractante înainte ca ea sa fi fost primită de la cealaltă parte contractantă;
* partea contractantă a fost obligată în mod legal să dezvăluie informația.

***30. Limbă care guvernează contractul***

30.1 Limba prezentului contract și a tuturor comunicărilor scrise va fi limba oficială a Statului Român, respectiv limba română.

***31. Comunicări***

**31.1.** (1) Orice comunicare scrisă dintre **achizitor** și/sau **dirigintele de șantier**, pe de o parte, și **contractant**, pe de altă parte, va indica denumirea contractului și numărul de identificare și se va trimite prin poștă, fax, e-mail cu semnătură digitală sau se va livra personal, la adresa corespunzătoare indicată de părți în acest scop în **prezentul contract**.

(2) În orice situație în care este necesară emiterea de înștiințări, instrucțiuni sau alte forme de comunicare de către o parte, dacă nu este specificat altfel, aceste comunicări vor fi redactate în limba română urmând a fi transmise celeilalte părți cu celeritate, fără a fi reținute sau întârziate în mod nejustificat.

**31.2.** Dacă expeditorul solicită confirmare de primire, va include această solicitare în comunicare. Expeditorul va cere confirmare de primire de fiecare dată când există un termen limită pentru primirea comunicării. În orice caz, expeditorul va lua toate măsurile necesare pentru a asigura primirea la termen a comunicării.

**31.3.** Când contractul prevede transmiterea sau emiterea unei notificări, consimțământ, aprobare, acord, certificare sau decizie, notificarea, consimțământul, aprobarea, acordul, certificarea sau decizia vor fi, dacă nu se prevede altfel, în scris, iar cuvintele "a notifica", "a consimți", "a aproba", "a accepta", "a certifica" sau "a decide" vor fi interpretate corespunzător. Orice astfel de consimțământ, aprobare, acceptare, certificare sau decizie nu vor fi refuzate sau amânate în mod nejustificat.

**31.4.** Orice comunicare între **contractant** și **dirigintele de șantier** va fi transmisă în copie **și achizitorului**. Orice comunicare între **contractant** și **achizitor** va fi transmisă în copie și **dirigintelui de șantier**.

**32. Alte clauze**

*(1) Colectarea, prelucrarea și stocarea/arhivarea datelor cu caracter personal se vor realiza în conformitate cu prevederile Regulamentului nr. 679/2016, precum și cu respectarea legislației naționale în materie, în scopul implementării și monitorizării proiectului, realizării obiectivului contractului, îndeplinirii obiectivelor acestuia.*

*(2) Părțile contractuale se vor informa și notifica reciproc cu privire la orice încălcare a securității prelucrării datelor cu caracter personal din prezentul contract, în vederea adoptării de urgență a măsurilor tehnice și organizatorice ce se impun conform obligațiilor ce decurg din prevederile Regulamentului (UE) 679/2016.*

***33. Legea aplicabilă contractului***

Contractul va fi interpretat conform legilor din România.

Părțile au înțeles să încheie prezentul contract în trei exemplare, din care două achizitorului și unul contractantului.

|  |  |
| --- | --- |
| **Achizitor,**  **Municipiul Slatina** | **Contractant,** |